
Argumentum. 

A. Quid Hieronymus in epistulis de oratione cxornanda iudicaverit. 

B. Quas orationis exornationes in epistulis impriuiis adhibucrit: 
I. De figuris: 

1. de figuris verborum: 

a. de alliteratione (6(/.oto'apxxov), 

b. de similiter cadente (6(jioto'7n;u)iov), 

c. de annominatione (Ttapovofxaata), 

d. de traductione (TtoXoTtrunov), 

e. de iteratione (7iaXtXXoy£a) ; 

2. de figuris sententiarum : 

a. de contentione (dvx^exov), 

b. de correctione (fjieTavota), 

c. de exclamatione (ex<pu)v7)at«), 

d. de interrogatione (epu)TY)(jia), 

e. de fictione personarum (Ttpoaumor.oifot), 
/. de omissione (7tapaXet<J>t«). 

II. De tropis: 

1. de translatione ((xerwpopa), 

2. de similitudine (rcapapoX^), 

3. de sententia (yvwfxT)). 
III. De compositione et numero: 

1. de compare (7rocp(au)ai«), 

2. de commutatione (yxoco(ji6«), 

3. de compare et commutatione inter se implicatis, 

4. de clausula. 

C. Quomodo Hieronymus his exornationibus in diversis scribendi 
generibus usus sit. 

A. Quid Hieronymus in epistulis de 
oratione exornanda iudicaverit. 

In lingua Latina haud parvi momenti esse scriptores 
ecclesiasticos, etiam ad cognoscendum artis oratoriae pro- 
gressum, inter omnes constat. Qua propter non mirum est, 
quod iam multis commentationibus de singulorum eccle- 
siae scriptorum genere dicendi' tractatum est. Etiam Hiero- 
nymum doctissimum Christianorum Latinorum in hac re non 
neglegendum esse consentaneum est; et scripserunt de 
Hieronymi genere dicendi Paucker etGoelzer, quorura 
ille verborum copiam, hic imprimis constructionem tractavit 1 ). 
Sed nemo adhuc plane demonstravit, quae Hieronyraus ad- 
iuraenta ad sermonem exornandum adhibuerit; pauca ad 
eam rem pertinentia Norden observavit 2 ). Quam quaestionem 
copiosius tractare ego mihi proposui. Atque ut inscriptione 
opusculi expressum est, epistulas perquiram, quae ad proprium 
Hieronymi stilum cognoscendum maxime idoneae sunt 3 ). 
Tamen facere non possum, quin in conclusione etiam alia 
Hieronymi opera breviter attingam. 



*) C. Paucker „de latinitate b. Hieronymi, observationes ad 
nominum verborumque usum pertinentes" Berol. 1880. Zeitschr. f. die 
ostr. Gymn. 31,881. Rhein. Mus. 37,556. — H. Goelzer „etude lexicogr. 
et gramm. de la latinite de Saint Jerome" Paris 1884. 

2 ) E. Norden „Die antike Kunstprosa" Leipzig 1898 p. 650; 
p. 947. 

8 ) Cf. Schanz „Geschichte der romischen Litteratur tt IV 1 p. 444: 
„Wie Ambro8ius in der Predigt die litterarische Gattung gefunden, 
die seinem Geiste am meisten entsprach, so ist bei Hieronymus das 
seinem Geiste adHquateste Produkt der Brief", 

Haud raro Hieronymus quae ipse de suo vel aliorum 
genere dicendi sentiret, in epistulis aperuit; quae auctoris 
iudicia in exordio ponere mihi non ineptum videtur. lam in 
scholis eum adiumenta ad orationem distinguendam didicisse 
non mirum est, id quod ipse saepius concedit: 

ep. 125, 12 (ed. Migne, curs. patrol. tom. XXII. ser. 
lat.): ^cuidam fratri, qui ex Hebraeis crediderat, me in dis- 
ciplinam dedi, ut post Quintiliani acuraina, Ciceronis fluvios 
gravitatemque Frontonis et lenitatem Plinii alphabetum 
discerem;" 

ep. 48, 13 „legimus, eruditissimi viri, in scholis pariter, 
et Aristotelea illa vel de Gorgiae fontibus manantia simul 
didicimus plura esse videlicet genera dicendi: et inter cetera 
aliud esse 7op.vacruxok scribere, aliud ooYp-aTixoK." 

Quibuscum conferendum est: 

ep. 65,11 „est figura, quae apud rhetores repetitio 
nominatur," 

ep. 130, 3 „rhetorum disciplina est ab avis et atavis et 
omni retro nobilitate, ornare quem laudes"; similia saepius. 

Addo ep. 8,1 „ut in rhetoricis Cicero ait"; cf. A. Lue- 
beck „Hieronymus quos noverit scriptores et ex quibus hauserit" 
Lipsiae 1872. 

Proprietatem stili observavit in ep. 81,1 (ad Rufinum), 
nam praefatiunculam librorum 7rspl dp^ov ad se missam 
Rufini esse ex stilo se intellexisse dicit 1 ). Stili discrepantiam 
observavit in ep. 120,11 „denique et duae epistulae quae 
feruntur Petri, stilo inter se et charactere discrepant stru- 
cturaque verborum. Ex quo intellegimus pro necessitate 
rerum diversis eum usum interpretibus". 

Propter stili discrepantiam etiam negat eiusdem auctoris 
esse complura opera, cf. de v. ill. c. 5; c. 25; c. 58. Tamen 
eum in hac re cautum fuisse intellegi potest ex ep. 102,1 
(ad Augustinum): „ego simpliciter fateor dignationi tuae: 



*) Paulo aliter res se habet in ep. 22,35, quo loco Philonem 
nominat ,Platouici sermonis imitatorem'; cf. etiam imprimis ep. 53,7; 
ep. 70,3; de viris 111. (ed. Herding) c. 100, c. 117, c. 119, c. 131. 

licet stilus et hnyv-W}**™ tua mihi viderentur, tameii non 
temere exemplaribus litterarum credendum putavi." Quibus 
testimoniis allatis satis dilucide demonstratum esse puto 
Hieronymum sicut ceteros illius aetatis viros eruditos arte 
non solum grammatica, sed etiam rhetorica instructum 
fuisse. 

Iam oritur quaestio, utrum orationem exornandam esse 
concesserit vel etiam postulaverit necne. Copiosum genus 
dicendi non apud Christianos, sed apud paganos inveniri 
ipse dicit: 

ep. 29,1 „quodsi eloquentiam quaeris, Demosthenes le- 
gendus aut Tullius est: si sacramenta divina, nostri codices, 
qui de Hebraeo in Latinum non bene resonant, pervidendi"; 
ep. 66,9 (ad Pammachium): „simplices epistulae tuae olent 
prophetas, apostolos sapiunt. Non cothurnatam affectas elo- 
quentiam nec more puerorum argutas sententiolas in clausu- 
lis struis". 

Hieronymus utrum Christianorum an paganorum genus 
dicendi laudaret, in dubio erat. Nam et ipse elegantiam 
sermonis magni aestimavit, cf. ep. 22,30 „cum . . . Hiero- 
solymam militaturus pergerem, bibliotheca quam mihi Romae 
summo studio ac labore confeceram, carere omnino non 
poteram. Itaque miser ego lecturus Tullium ieiunabam. Post 
noctium crebras vigilias . . . Plautus sumebatur in manus. 
Si quando in memet ipsum reversus prophetas legere coe- 
pissem, sermo horrebat incultus". 

Quantopere his rebus inter se contrariis vexatus sit, 
imprimis ex somnio illo cognoscitur, quod in eadera epistula 
narrat; nec mihi inutile videtur diligentius inquirere, quo- 
modo haec inter se contraria superare studuerit. 

Artis rhetoricae usum ipse concedit in ep. 6,1 „oratorio 
more post argumenta testes vocabo" 1 ); in ep. 60,5 ipse se 
interrogat: „excideruntne tibi praecepta rhetorum?", et in 
eadem epistula (c. 8): „haec praecepta sunt rhetorum, ut . .". 



') Cf. epp. 52,1; 52,4; 81,1; locos infra exscripsi (p. 13). 

Aliis locis confitetur se elegantiam sermonis valdeappetere, 
velut: 

ep. 32,1 (ad Marcellam): „duas epistulas, quas ad 
sororem tuam Paulam eiusque pignus Eustochium miseram, 
huic sermunculo annexui: ut dum illas legeris et in his 
aliqnid doctrinae pariter ac leporis inveneris, putes tibi quo- 
que scripta esse quae illis scripta sunt;" 

ep. 97,3 (ad Pammachium et Marcellam): „accipite 
et Graecam et Latinam etiam hoc anno epistulam . . ., in 
qua laborasse me fateor, ut verborum elegantiam pari inter- 
pretationis venustate servarem" ; adde epp. 99, 1 ; 36, 1 J ). 

Quod monachus quidam stilum librorum adv. Jovin. 
vituperaverat, iniquissime fert (ep. 50, 2). Adde qaae 
Hieronymus in ep. 12, 1 dicit, ubi reprehendit Antonium 
monachum, quod toties rogatus nunquam rescripserit : „crede 
mihi, nisi stili verecundia prohiberet, tanta laesus ingererem, 
ut inciperes mihi rescribere vel iratus"; tamen paulo ante 
dixerat: „decem iam, nisi fallor, epistulas plenas tam officii 
quam precum misi, cum tu 'ne mu quidem facere' dignaris". 
Similiter in ep. 117,12 (ad matrem et filiam in Gallia 
commorantes): „haec ad brevem- kicubratiunculam celeri 
sermone dictavi, volens desiderio postulantis satisfacere et 

quasi ad scholasticam materiam me exercens, simul- 

que ut ostenderem obtrectatoribus meis, quod et ego possim 
quidquid venerit in buccam dicere"; ab adversariis suis de 
hac epistula acriter vituperatus est; cf. ea, quae ipse tradit 
(contra Vigil. c. 3). 

Saepius more rhetorum se excusat, quod elegantiam 
sermonis non satis assecutus sit: 

ep. 108,32 (epitaphium Paulae, ad Eustochium) : „hunc 
tibi librum ad duas lucubratiunculas eodem quo tu sustines 
dolore dictavi. Nam quotiescumque stilum figere volui et 
opus exarare promissum, toties 



*) Cf. G. Hoberg „de saticti Hieronymi ratione interpretandi" 
diss. Monast., Bonnae 1886. 

obriguerunt digiti, 
cecidit manus, 
sensus elanguit. 

Unde et inculta oratio votum scribentis absque ulla 
elegantia et verborum lepore testatur;" 

ep. 75, 1 „lugubri nuntio consternatus super sancti et 
venerabilis mihi dormitione Lucinii vix brevem epistulam 
dictare potui"; cf. ep. 99,1. Similiter in ep. 127, 1 (epi- 
taphium Marcellae, ad Principiain) : „ut hucusque reticerem 
et biennium praeterirem silentio, non fuit dissimulationis, 
ut male existimas, sed tristitiae incredibilis, quae ita meum 
oppressit animum, ut melius iudicarem tacere impraesentiarum 
quam nihil dignum illius laudibus dicere"; paulo aliter in 
ep. 128, 5 (de Pacatulae educatione): „ . . . maluique parum 
quam nihil omnino poscenti dare"; cf. ep. 129,8. Aliam 
affert excusationem in ep. 21,42 (ad Damasum): „non am- 
bigo, quin inculta tibi nostrae parvitatis videatur oratio, 
sed saepe causatus sum expoliri non posse sermonem, nisi 
quem propria manus limaverit. Itaque ignosce dolentibus 
oculis, id est ignosce dictanti"; similia haud raro, cf. 
imprimis : 

ep. 74,6 „ignosce, si scatens oratio cursu solito non 
fluat. Non enim eodem lepore dictamus quo scribimus: quia 
in altero saepe stilum vertimus, iterum quae legi digna sint 
scripturi: in altero quidquid in buccam venerit, celeri ser- 
mone convolvimus" ; 

ep. 85,1 (ad Paulinum): „et ut sanctae menti tuae 
simpliciter fatear, uno ad occidentem navigandi tempore 
tantae a me simul epistulae flagitantur, ut si cuncta ad 
singulos velim rescribere, occurrere nequeam. Unde accidit, 
ut omissa compositione verborum et scribentium sollicitudine 
dictem quidquid in buccam venerit"; cf. epp. 112, 1; 118, 1. 

Aliis locis Hieronymus sedulo simpliciter se scripsisse 
confirmat, imprimis si de scripturis sacris disputat, „cum in 
ecclesiasticis rebus non quaerantur verbasedsensus" (ep. 21,42). 
Ex commentariis iam Norden (Zeitschr. f. wiss. Theol. 36 2 

N. F. I, 3) nonnullos protulit locos; quibus ex epistulis 
addo: 

ep. 49, 4 „ecclesiastica interpretatio etiarasi habet elo- 
quii venustatem, dissimulare eam debet et fugere, ut non 
otiosis philosophorura scholis paucisque discipulis, sed uni- 
verso loquatur hominum generi", cf. epp. 48,20; 133,12; 

ep.36, 14 „scio haec molesta esse lectori, sed deHebraicis 
litteris disputantem non decet Aristotelis argumenta con- 
quirere, nec ex flumine Tulliano eloquentiae ducendus est 
rivulus, nec aures Quintiliani flosculis et scholari declamatione 
mulcendae. Pedestris et cotidianae similis et nullam lucu- 
brationem redolens oratio necessaria est, quae 
rem ^xplicet, 
sensum ^disserat, 
obscura manifestet, 
non quae verborum compositione frondescat. Sint alii diserti, 
laudentur ut volunt, et flatis buccis spumantia verba truti- 
nent: mihi sufficit sic loqui, ut intellegar, ut de scripturis 
disputans scripturarum imiter simplicitatem" ; 

ep. 37, 3 „innumerabilia sunt, quae in illius (i. e. 
Rheticii, episcopi Augustodunensis) mihi commentariis sordere 
visa sunt. Est quidem sermo compositus, Gallicano cothurno 
fluens: sed quid ad interpretem, cuius professio est non quo 
ipse disertus appareat, sed quo eum, qui lecturus est, sic 
faciat intellegere, quomodo ipse intellexit qui scripsit"; cf. 
ep. 140,1. 

Vestem sacerdotalem describens dicit (ep. 64, 11): „volo 
pro legentis facilitate abuti serraone vulgato". In commen- 
tariis in Ezech. 40 Hieronymus sedulo c cubitus' pro 'cubitum' 
se scribere affirmat, ut a legentibus melius intellegatur; cf. 
Appel „de genere neutro intereunte in lingua Latina" diss. 
Erlang. 1882. 

In libro, quem scripsit de viris" illustribus, saepius 
dicit scriptores simplicitate sermonis vitae et morum simpli- 
citatem imitari voluisse, cf. de v. ill, c. 22; c. 41; c. 76. 

Pauli eremitae vitam, quam adornaverat, Paulo seni 
cuidam mittens haec addit verba (ep. 10,3): 

interim te tibi, id est Paulo seni Paulum seniorem, in quo 
propter simpliciores quosque multum in deiciendo sermone 
laboravimus". In ep. 84, 6 exclamat: „non est huius temporis 
contra dogma perversum rhetoricum iactare sermonem". 
Praeterea hos eligam locos : 

ep. 52,1 „in illo opere (i. e. ep. 14) pro aetate tunc lu- 
simus et calentibus adhuc rhetorum studiis atque doctrinis 
quaedam scholastico flore depinximus. Nunc iam cano capite 
et arata rugis fronte et ad instar boum pendentibus a mento 
palearibus 'frigidus obsistit circum praecordia sanguis'" (Verg. 
georg. H 484); 

ep, 52,4 „ne a me quaeras 

pueriles declamationes, 

sententiarum flosculos, 

♦ 

verborum lenocinia 
et per fines capitulorum singulorum acuta quaedam breviter- 
que conclusa, quae plausus et clamores excitent audientium. 
Amplexetur me modo sapientia"; 

ep. 81,1 „poteram et ego, qui saepissime figuratas contro- 
versias declamavi, aliquid de vetere artificio repetere et tuo 
te raore laudare. Sed absit a me, ut quod reprehendo in te, 
imiter". 

B. Quas orationis exornationes in 
epistulis imprimis adhibuerit. 

I. De figuris. 
1. De flguris verborjun. 

a. De alliteratione. 

Postquam cognovimus, quid Hieronymus de oratione 
exornanda iudicaverit vel praeceperit, iam quaeremus, qua- 
nam ratione ipse orationem suam distinxerit; atque primum 
de figuris, deinde de tropis, postremo de compositione et 
numero agam, ita ut incipiam a figuris verborum, quae 
singulas vocis litteras spectant. Primum igitur paucis mihi 
memorandum est de ea figura, quae Graece ojiotoapxxov 
sive TrapojjLoicoatc, Latine a nobis alliteratio vocatur. In lingua 
Latina saepissime ea invenitur; et non solum a rhetoribus, 
sed iam ad priscam orationem ornandam tam solutam quam 
poeticam adhibita est; aetate posteriore apud Frontonem, 
Gellium, Appuleium usitatissima est. Apud Hieronymum 
paromoeosis litteram initialem binorum verborum amplectens 
sescenties invenitur; quam quia parvi momenti est, omnino 
praetereo. Maior vis iam inest alliterationi ad syllabas 
initiales binorum verborum pertinenti, velut 

ep. 1,3 duos «wterimis mnocentes ; 

ep. 16,2 mcessabilis wimicus; 

ep. 18,14 labia mterpretamur mmunda; 

ep. 21,1 «mmanis mvidia; 

ep. 21,13 cowscientiam coraprobasse; 

ep. 21,41 iwiustitiam intellegas; 

ep. 22,28 senex importunus mgreditur; 

ep. 22,35 in commune concurritur ; 

ep. 24,2 mfantiae wvoluta pannis; 

ep. 30,3 wnma concludit; 

ep. 39,2 in mnocentem wfantiam; 

ep. 40,2 te eVitellegis mnocentem. 

ep. 21,2 eorum corafabulationem atque coravivium; 

ep. 41,2 jwphetiam et .promissionem ; 

ep. 79,5 co/atubernalis et condiscipulus; 

ep. 69,6 mcompositam et mvisibilem materiam; 

ep. 30,1 confirmet atque ccmcludat; 

ep. 108,3 oiruit et o&scurat; 

ep. 121,2 mtinxit et w?degit. 

Jam non tam frequenter homoeoarcta triplicia inveni- 
untur, velut: 

ep. 21,27 hoc convivium cotidie celebratur; 

ep. 45,2 ,/amiliaritas /iduciam /ecerat; 

ep. 14,11 iwcorruptionem iwduat et wranortalitatem; 

ep. 121,8 vel se iwterficiant vel msidientur iwimicis; 

ep. 123,15 domo divitiis derelictis. 

Rarissime alliteratio circuitum trinarum vocum transit, cf. 

ep. 1,4 fera . . . gustatum semel sanguinem semper sitit; 

ep. 1,10 coetu in circulum coeunte exclamat; 

ep. 21,2 ^ublicanos et peccatores ad paenitentiam ^pro- 
vocabat; 

ep. 118,5 .possessionum ^retium ^roiecit in pelagus. 

Praeterea omittere nolo, quae leguntur in ep. 9,1 „et 
illae quidem, quas diximus, ferae sub frondente captantes 
arboris ramo fagaces capreas aut timidum cervos animal 
comprehendunt currentemque frustra praedam, dum hostem 
suum secum verabido desuper ore dilaniant." 

Paucis locis paromoeoseis variarum litterarum concurrunt 
vel etiam inter se implicantur; oriri possunt formae aabb 
abab abba: 
aabb: 

ep. 1,12 celeriore cursu naturae wox advenit; 

ep. 2,1 obsessum omni crimine caput; 

ep. 50,3 virginum et t?iduarum cellulas circumire; 

ep. 130,4 ut aviae animum raatrisque raolliret. 
abab : 

ep. 1,6 reor woxiam ream negare de scelere; 

ep. 21,7 deus caelum tenet j^almo et terram jDugillo; 

ep. 146,1 parva tibi videntur fantorum virorum testimonia. 
abba: 

ep. 7,3 confusionem raentis raeae catenatum duxit; 

ep. 17,2 versu cogor damare vulgato. 

b. De similiter cadente. 

Alliterationi annectimus similiter cadens, quam figuram 
quia minoris momenti est, breviter attingam: 

ep. 61,4 non dicam catholicomm, sed haereticorww; 
ep. 127,3 nullum clericorum aut mon&chorum; 
ep. 52,16 procurafom et dispensatom; 
ep. 22,29 otio.sa£ et curiosae; 
ep. 123,18 oti osae et curiosa^ atque verbosae; 
ep. 128,3 otiosa atque verbosa; 
ep. 39,1 p&Uentem ac txementem faciem. 
Interdum vis similiter cadentis alliteratione augetur, 
velut: 

ep. 23,3 divitem puv^uratum et non palmatum consulem, 
sed 'dtratum; 

ep. 53,8 propositaorae 
assumjitione 
confirm&tione 
co?iclusione determinat; 
ep. 108,27 iusto et imyio, 
bono et malo, 
mundo ac immundo, 
sacrijicanti et non sacrijicanti; 
ep. 129,4 longitudo et htitudo. 

Nonnulli loci ad similitudinem annominationis prope 
accedunt, velut ep. 18,17 in Qrationibus et oblationibus. 

c. De annominatione.* 

Annominatio, quae a Graecis Trapovofxaata vocabatur, non 
solum formam spectat sicut alliteratio et similiter cadens, 
sed etiam sensum respicit. Nihilo secius haud raro diffi- 
cillimum est eam ab alliteratione vel similiter cadente dis- 
cernere. Iam proferam exempla, quae mihi imprimis notabiles 
videantur esse. 

1. Substantiva: 

ep. 7,6 „sorores, quae sexum vicere cum saeculo." 

ep. 22,8 „licet illae . . . hoc facerent liberorum raagis 
desiderio quam libidinis. u 

ep. 22,32 „anus quaedam annis pannisopie obsita"; cf. 
Ter. Eun. 236: „video sentum squalidum aegrum pannis 
annisque obsitum." 

ep. 48,2 „virgo a viro, non vir a virgine generatur." 

ep. 50,4 „quod me damnant episcopi non est ratio, 
sed conspiratio." Apud priores saepius: ratio — oratio, cf. 
Wolfflin Sitzgsber. der bayr. Akad. 1887 II, p. 197. 

ep. 52,5 „in tanta morum discordia quae potest esse 
concordia? u Cf. ep. 66,2 n discolores equi, sed voluntate con- 
cordes. u 

ep. 52,5 „multas anus nutrit ecclesia, quae et officium 
praebeant et benejicium accipiant." 

ep. 66,5 „non enim substantiae dimunitio, sed operarii 
commutatio est." 

ep. 107,2 „post efferationem corporis et cordis"; cf. 
ep. 52,13. 

ep. 108,15 ^usuras tribuens versuram quoque saepius 
faciebat." 

ep. 108,19 „neque copia neque inopia minuitur." 

ep. 117,9 „separentur domus vestrae . . ., ne maledici 
horaines sub uno tectulo vos manentes lectulum quoque cri- 
minentur habere communem." 

ep. 118,6 „difficile, immo impossibile est . . ., ut et hic 
ventrem et ibi mentem impleat." 

ep. 127,3 „in iirbe, in qua orbis quondam populus fuit; tt 
ep. 127,12 „capitur urbs, quae totum cepit orbemf ep. 
130,5 ^urbs tua, quondam orbis caput." In lingua Latina 
haec annominatio saepius invenitur; cf. Wolffl. p. 193; 
Hoppe „Syntax und Stil des Tertullian" Leipzig 1903 p. 169. 

ep. 128,1 „ut secundum praeclari oratoris cxodium spes 
in ea magis laudanda sit quam res." Similiter saepius 
Cicero; praeterea alii, velut Livius. 

ep. 130,3 „ut . . . quod in jructu non teneas, mireris 
in trunco." 

2. Adiectiva et participia: 

ep. 8,1 „Turpilius comicus tractans de vicissitudine 
litterarum: sola, inquit, res est, quae homines absentes 
praesentes facit." Hanc annominationem Hieronymus satis 
adamavit; cf. imprimis epp. 14,1; 29,1; 60,19; 61,1; 
71,7; 79,7; 122,4. 

ep. 22,12 „et unus et nudus." 

ep. 22,17 „plures quippe sunt, quae cum vino sint so- 
briae, ciborum largitate sunt ebriae. u 

ep. 22,33 „quidam ex fratribus parcior magis quam 
avarior." 

ep. 22,40 „facile videbitur omne di/jicile." 

ep. 33,5 „cito sermone, sed non cauto dictaverim." 

ep. -48,13 „rhetores . . ., quorum artis est verisimilia 
magis quam vera dicere." 

ep. 59,5 „ut cuncta penetraret interior et contineret 
exteriw" 

ep. 66,6 „quanto humilior, tanto sublimior est u ; cf.ep.66,3. 

ep. 84,12 „mutare quippiam de Graeco non est verten- 
tis, sed evertentis. 

ep. 122,4 >,te quasi parvulum atque lactentem et necdum 
valentem sumere solidos cibos invitat ad lac infantiae." 

ep. 133,1 „non audacter, ut falso putas, sed amanter 
studioseque fecisti. a 

3. Verba: 

ep. 5,1 „ut paene nocuerit proposito, quod profuerit 
caritati." 

e|). 38,4 „cingulum non auro gemmisque distinctum est, 
sed laneum et tota simplicitate purissimum: et quod possit 
magis astringere vestimenta quam scindere. a 

ep. 52,7 ^disce quod doceas a \ similiter saepius, cf. epp. 
53,7: 66,9; 102,2; 123,1; 125,18; 133,9. 

ep. 53,8 „Socraticum illud impletur in nobis: hoc tan- 
tum scio quod nescio. a 

ep. 54,4 „non es eius, cui nata es, sed cui renata. a 

ep. 57,11 „quis enim . . . possit vel legere vel in- 
tellegere?" cf. ep. 121 praef.; paulo aliter in ep. 48,12. 

ep. 84,9 „hoc non est, inquies, excusare Origenem, sed 
accusare ceteros; cf. Wolffl. p. 202; Hoppe p. 169. 

ep. 118,5 „illud offer, quod tibi nullus hostis possit 
auferre a 

ep. 122,3 „nec agimus, qnoA volumus, sed qnoAnolumus a 

ep. 123,11 „maxime si se virum putet perdidisse, non 
praemisisse. a 

ep. 125,9 „qui omnium fuerint minimi, ut primi omnium 
fierent a 

4. Mixtai 

ep. 28,7 „stultam habere scientiani nescientium a 

ep. 45,3 „continuis noctibus misericordiam domini depre- 
cantem sol saepe deprehendit. a 

ep. 52,3 n crescente sola sapientia decrescunt cetera;" cf. 
cp. 108,24. 

ep. 60,14 (ad Heliodorum, epitaphium Nepotiani): n prae- 
cessit te successor tuus. a 

ep. 82,3 „ille perire cupit, ne perditi pereant a 

ep. 82,10 n fundendo sanguinem et patiendo magis 
quam faciendo contumelias Christi jundata est ecclesia." 

ep. 119,11 „quarum omne studium est, immo scientiae 
supercilium, aliena carpere et sic veterum defendere perfi- 
diam, ut perdant fidem suam. a 

2* 

Species quaedam annominationis est ea figura, quae oritur, 
si una eademque vox diversa significat. A Graecis av-avaxXaatc, 
a Komanis ambiguum vocabatur. Hieronymum eam non 
respuisse exemplis confirmari potest: 

ep. 1,1 „neque posse eum verba deficere, qtii credidisset 
in Verbum" 

ep. 10,3 „misimus interim te tibi, id est Paulo seni 
Paulum seniorem;" (mittit enim Paulo Concordiae habitanti 
vitam Pauli eremitae, quam descripserat). 

ep. 14,9 „non omnes episcopi episcqpi sunt." 

ep. 22,19 „consuant tunieas, qui inconsutam desursum 
tunicam perdiderunt." 

ep. 55,4 „nec est medicinae culpa, sed vulneris, cum 
clementi crudelitate non parcit medicus, ut parcat" 

ep. 107,13 „sit in carne siiiQcarne" ; cf. epp. 54,9; 84,9. 
Cf. ep. 130,10 „in corpore vivere sine corpore. u 

d. De traductione. 

Ambiguum traductionis simillimum est neque ab ea 
semper certe discerni potest; aliis locis ambiguum et tra- 
ductio inter se implicantur. Hieronymus quamquam hanc 
figuram saepius adhibuit, [ut melius intellegeretur (cf. epp. 
34,3; 55,5): tamen ea haud raro etiam ad sermonem or- 
nandum usus est, velut: 

ep. 12,1 „ut et diligentem te diligas et conservo ser- 
monem conservus impertias." 

ep. 21,1 (initium epistulae ad Damasum papam) : „bea- 
titudinis tuae interrogatio disputatio fuit: et sic quaesisse 
quaerendo viam est dedisse quaesitis. Sapienter quippe inter- 
roganti sapientia reputabitur." 

ep. 66,5 „ et ne hoc quidem habens unde roget, magis 
rogat, dum rogare non potest." 

ep. 81,1 „sed quid possumus facere, si unusquisque 
iuste putat se facere, quod facit, et videtur sibi remordere 
potius quam mordere?" 

ep. 82,5 „laedunt libere alii, quos laedere laesus ipse 
non audet." 

ep. 129,1 „quaeris, Dardane, Christianorum nobilissime 
et nobilium Christianissime." 

Praeterea addo: 

ep. 75,1 „flos noster mortis interitus; ideoque et mortuus 
est, ut mors illius morte moreretur." 

ep. 133,1 „hoc est enim hominem ex homine tollere et in 
homine constitutum esse sine corpore." 

e. De iteratione. 

Si una eademque forma vocis eiusdem repetitur, figura 
TraXiXXoYtas vel iterationis oritur. Primum exempla eius 
iterationis generis proferam, quod geminatio vel condu- 
plicatio nominari solet. 

ep. 14,3 „veniet, veniet postea dies, quo victor revertaris 
in patriam;" cf. epp. 14,11; 45,1; 117,10. 

ep. 58,11 „ad te ipsum veniam symmysten, sodalera 
meum et amicum, amicum, inquam, meum antequam notum." 
ep. 58,11 „accingere, quaeso te, accingere." 
ep. 60,2 „ille ille te vicit, ille te iugulavit." 
ep. 117,1 „etego: iam iam, inquam, quod vis faciam." 
Multo saepius singulae enuntiationes vel singula enun- 
tiationis membra ab eadem voce incipiunt, quod genus ite- 
rationis ab auctore ad Herenn. IV 13 repetitio vocata est, 
Graece dva^opa' nominatur: 

ep. 21,11 „quem nunc inimicum hominem, nunc iudicem 
iniquitatis, nunc draconem, nunc Satan, nunc malleum, 
nunc perdicem, nunc Belial, nunc rugientem leonem, nunc 
Leviathan, nunc Thaninim, nunc Behemot et multis aliis 
vocabulis scriptura cognominat." 

ep. 78,42 „discit a lege, quae spiritualiter offerre debeat 
in ecclesia: primum quid per singulos dies, deinde quid in 
sabbato, quid in kalendis, quid in pascha, quid in pentecoste, 
quid in neomenia mensis septimi, quid in ieiunio eiusdem 
raensis die decirao: quid in scenopegia, quando figuntur 
tabernacula." 

ep. 125,9 „sed de ludo monasteriorum huiuscemodi 
volumus egredi milites, quos eremi dura rudimenta non 
|;erreant, qui specimen conversationis suae multo tempore 
dederint, qui omnium fuerint minimi, ut primi omnium 
fierent, quos nec esuries aliquando nec saturitas superavit, 
qui paupertate laetantur, quorum habitus sermo vultus in- 
cessus doctrina virtutum est, qui nesciunt. . . ." 

Praeterea cf.: in epp. 23,4; 69,9; 108,6; 118,4 'non' 
quinquies iteratur; 

in ep. 121,10 'et' quinquies; 

in ep. 120,4 'et' sexies; 

in ep. 121,9 'nec' septies; 

in ep. 22,39 'neque' undecies; 

in ep. 146,1 'sive' sexies; 

in ep. 118,4 'si' quinquies; 

in ep. 60,12 <si' sexies; 

in ep. 76,3 'ut' septies; 

in ep. 71,1 'ne' septies; 

in ep. 12,1 'dum' quinquies; 

in ep. 66,13 'ubi' sexies; 

in ep. 60,19 'quando' quinquies; 

in ep. 120,11 'in' quinquies; 

in ep. 14,11 'hic' quinquies. 

Multo rarius substantiva et verba iterantur; eminent 
inter ceteros locos hi: 

ep. 82,2 „volumus et nos pacem; et non solum volumus, 
sed et rogamus: sed pacem Christi, pacem veram, pacem sine 
inimicitiis, pacem in qua non sit| bellum involutum ; pacem 
quae non ut adversarios subiciat, sed ut amicos iungat; u 

ep. 84,9 „amo carnem castam virginem ieiunantem ; 
amo carnis non opera, sed substantiam; amo carnem, quae 
iudicandam se esse novit; amo illam, quae pro Christo in 
martyrio caeditur laniatur exuritur." 

Praeterea imprimis lege ep. 64,7. 

Saepius vox extrema singulorum enuntiati membrorum 
iteratur, quae figura Latine conversio, Graece Imyopd 
vel dvTtaTpo<pj nominatur; cf. ep. 120,9 „si autem et pater 

consolator et filius consolator et spiritus sanctus conso- 
lator . < . ." 

Species iterationis est, cum verba tantum sensu aequalia 
ad orationem amplificandam iterantur, quod apud Hieronymum 
satis saepe invenimus, velut: 

ep. 14,5 »neget . . .; neget . . .; non fateatur . . . ." 

ep. 14,11 „cerne . . .; cerne . . .; videte . . .;" cf. 
ep. 2,1. 

ep. 15,2 „non novi Vitalem, Meletium respuo, ignoro 
Paulinum"; cf. epp. 69,9; 79,10; 82,3; 82,4; 121,8. 

ep. 22,14 „eadem domo, uno cubiculo, saepe uno tenen- 
tur et lectulo; cf. ep. 3,5 „cum . . . eodem cibo, pari 
frueremur hospitio." 



2. De flguris sententlarum. 

a. De contentione. 

Postquam demonstravi, quas verborum figuras Hierony- 
mus potissimum adhibuerit, ad sententiarum figuras me ver- 
tam et initium capiam a contentione, quae Graece avTt&sxov 
vel dvTiftsat* appellatur. Khetorum antiquorum alii eam 
figuris verborum, alii figuris sententiarum attribuebant; 
compluraque contentionis genera discernebantur. Nonnulla 
exempla proferam: 

ep. 3,1 „audio te . . . caelestem in terris circumire 
familiam." 

ep. 14,1 „affatim dives est, qui cum Christo pauper 
est;" cf. ep. 130,16 „vir ditissimae paupertatis." 

ep. 14,9 „miniinum discipulum Jesus amat plurimum." 

ep. 55,1 „brevis epistula longas explanare non valet 
quaestiones et in arctum multa concludens stringere verbis, 
quod sensibus dilatatum est." 

cp. 123,1 „in vetere via novam semitam quaerimus et 
in antiqua detritaque materia rudem artis excogitamus ele- 
gantiam." 

Cf. epp. 2,1; 16,1; 24,5; 60,1; 77,1; 107,10; 133,4 etc. 

b. De correctione. 

Usitatissima est figura correctionis vel peTavoia;, quam 
in una epistula (ep. 112) decies adhibuit. Incipere solet a 
vocibus 'immo', vel rarius 'ut verius loquar', vel simili 
modo. Ego tantum eligo exempla pretii maioris: 

ep. 3,4 „Bonosus tuus, immo ut verius dicam, noster." 

ep. 3,4 „solus ibi, immo iam Christo comitante non 
solus, videt gloriam dei." 

ep. 52,7 „divinas scripturas saepius lege, immo nunquam 
de manibus tuis sacra lectio deponatur." 

ep. 55,4 „rem novam loquor, immo non novam, sed 
veterem, quae veteris testamenti auctoritate firmatur." 

ep. 60,1 „Nepotianus meus, tuus, noster, immo Christi, 
et quia Christi, idcirco plus noster, reliquit senes." 

ep. 60,14 „ut regi, sic episcopo; immo minus episcopo 
quam regi." 

ep. 114,3 „suscipe igitur librum tuum, immo meum, et 
ut verius loquar, nostrum;" cf. ep. 127,1 „Marcellam tuam, 
immo meam, et ut verius loquar, nostram." 

ep. 126,1 „lubrica et subdola, immo stulta confessione, 
dum auditorum simplicitati illudere nititur, suae fidei, immo 
perfidiae illusit." 

ep. 130,14 „ex eo tempore, quo virginitati perpetuae 
consecrata es, tua non tua sunt, immo vere tua, quia Christi 
esse coeperunt." 

c. De exclamatione. 
Transeo ad exclamationem et paucos proferam locos: 
ep. 1,8 „o omnibus res inaudita saeculis." 
ep. 1,11 „o divinae potentiae sublimanda potestas." 
ep. 1,14 „o vere ius summum, summa maiitia." 
ep. 7,6 „o beata domus, in qua morantur . . . . ; 
o tecta felicia, in quibus cernimus . . . ." 
ep. 45,4 „o invidia primum mordax tui. 
o Satanae calliditas semper sancia persequens." 
ep. 60,18 „o si possemus in talem ascendere speculam, 
de qua universam terram sub nostris pedibus c^rneremus." 

Praeterea lege ep. 15,3 „pro dolor", ep. 13,1 „vae mihi 
misero, ne dicam et tibi" etc. 

d. De interrogatione. 

Nonnunquam exclamatio cum interrogatione coniuncta est, 
velut: 

ep. 1,8 „pro, rogo, quae est ista securitas?" 

ep. 14,10 „o desertum Christi floribus vernans. soli- 
tudo, in qua illi nascuntur lapides, de quibus in apocalypsi 
civitas magni regis exstruitur. eremus familiarius deo 
gaudens. Quid agis, frater, in saecnlo, qui maior es mundo ? 
Quamdiu te tectorum umbrae premunt? " 

ep. 147,7 „o funestos oculos meos. diem illum omni 
maledictione dignissimum, in quo epistulas tuas, quas hucas- 
que retinemus, consternata mente legi. Quae ibi turpitudines, 
quae blanditiae? Quanta de condicto stupro exsultatio? Haec- 
cine diaconum non dicam loqui, sed scire potuisse? Ubi 
miser ista didicisti, qui in ecclesia te nutritum esse ia- 
ctabas?" 

Omnium interrogatio mentis figurarum creberrima est, 
et apud Hieronymum sescenties invenitur. En pauca exempla: 

ep. 82,6 „quis tam argutum et callens non perhorrescat 
ingenium? Quis tanto possit eloquentiae fulmini respondere? 
Quid est plus, sustinere calumniam an facere? Accusare 
quem postea diligas an peccanti veniam tribuere? Quid 
minus ferendum, de sycophanta aedilem fieri an consulem?" 

ep. 117,3 „tu vero, filia . . ., tu, inquam, filia, eius 
domum angustam iudicas, cuius non tibi fuit venter an- 
gustus? Decem mensibus utero clausa vixisti, ex uno die in 
uno cubiculo cum matre non duras? An oculos eius ferre 
non potes et qaae omnes motus tuos, utpote illa quae ge- 
nuit, quae aluit et ad hanc perduxit aetatem, facilius intelle- 
git, testem domesticam fugis? Si virgo es, quid times 
diligentem custodiam? Si corrupta, cur non palam nubis?" 

Aliis locis interrogatio dubitationem exprimit, cf. ep. 7,6 
„quid faciam? Vocem pectori negare non valeo. 

Epistulae brevitas compellit tacere, 
desiderium vestri cogit loqui; 

praeproperus sermo, 
confusa turbatur oratio, 
amor ordinem nescit." 

Haud raro is qui interrogat, ipse sibi respondet, cf.: 

ep. 16,1 „quorsum ista tam longo repetita principio? 
Videlicet ut parvum magnus aspicias; ut dives pastor mor- 
bidam non contemnas ovem; u 

ep. 84,2 „quid ibi de dogmatibus ecclesiae dicitur? 
Quid de patre et filio et spiritu sancto? Quid de carnis 
resurrectione? Quid de animae statu atque substantia? 
Simplex interpretatio atque doctrina simplici voce laudata 
est. Nihil ibi de fide, nihil de dogmatibus comprehensum 
est. Moralis tantum tractatur locus;" 

cf. etiam ep. 82,3 „ quis eos compellit exire? Nonne amor 
tui? Quis per eremum separatos in unum cogit? N nnetua 
dilectio? Amare enim parens debet." 

Interdum alium sibi respondentem facit, cf. ep. 6,1 
(excusat se apud Julianum, quod non scripserit): „Dicam: 
saepe scripsi, sed neglegentia baiulorum fuit? Eespondebis: 
omnium non scribentium vetus ista excusatio est. Dicam: 
non repperi, qui epistulas ferret? Dices hinc istuc isse quam 
plurimos. Contendam me etiam his dedisse? At illi, quia 
non reddiderunt, negabunt, et erit inter absentes incerta 
cognitio. Quid igitur faciam? . . ." 

Sic iam figuram fictionis personarum attigimus. 

e. De fictione personarum* 
Fictionem personarum Hieronymus non sprevit, liceat- 
que mihi unum vel alterum proferre locum, quamquam du- 
bitari potest, an figuris sententiarum attribuenda sit: 

ep. 14,3 „nunc tibi blandis vidua soror haeret lacertis; 
nunc illi cum quibus adolevisti, vernaculi aiunt: Cui nos 
servituros relinquis? Nunc et gerula quondam iam anus et 
nutricius, secundus post naturalem pietatem pater, clamitat: 
Morituros exspecta paulisper et sepeli." 

ep. 39,6 (Blaesillam mortuam loquentem facit): „Quas 
nunc existimas Blaesillam nostram pati cruces, quae ferre 
tormenta, quod tibi Christum videat subiratum? Clamat 
nunc illa lugendi: Si unquam me amasti, mater, si tua ubera 
suxi, si tuis instituta sum monitis: ne invideas gloriae meae 
nec hoc agas, ut a nobis in perpetuum separemur. Putas 
esse me solam? Habeo pro te Mariam, matrem domini. 
Multas hic video, quas ante nesciebam. quanto melior 
est iste comitatus . . . ." 

f. De omissione. 

E ceteris sententiarum figuris omissionem eligam pau- 
cisque exemplis "illustrabo, quomodo Hieronymus ea usus sit: 

ep. 22,39 „taceo quod usque ad triginta annos ignobilis 
parentum paupertate contentus est: verberatur et tacet: 
crucifigitur et pro crucifigentibus deprecatur." 

ep. 54,2 „taceo de Paula et Eustochio, stirpis vestrae 
floribus, ne per occasionem exhortationis tuae illas laudare 
videar. Blaesillamque praetereo, quae maritum suum, tuum 
secuta germanum, in brevi vitae spatio tempora virtutum 
multa complevit." 

ep. 108,3 „carpamus igitur narrandi ordinem. Alii al- 
tius repetant et . . . matrem Blaesillam et Rogatum pro- 
ferant patrem: quorum altera Scipionum Gracchorumque 
progenies est: alter per omnes fere Graecias usque hodie 
stemmatibus et diyitiis ac nobilitate Agamemnonis fertur san- 
guinem trahere, <$li decennali Troiam obsidione delevit. Nos 
nihil laudabimus nisi quod proprium est et de purissimo 
sanctae mentis fonte profertur." 

Liceat mihi hoc loco repraesentationem quae dicitur, 
figuram omissioni quasi contra positam, quae nonnullis 
locis exstat, attingere; eligo ep. 1,9 „huc huc mihi trium 
exempla puerorum, qui inter frigidos flammarum globos 
hymnos edidere pro fletibus: circa quorum saraballa san- 
ctamque caesariem innoxium lusit incendium. Huc beati 
Danielis revocetur historia, iuxta quem adulantibus caudis 
praedam suam leonum ora timuerunt. Nunc Susanna nobi- 
hs fide omnium subeat mentibus." 

IT. De tropis. 

1. De translatione. 

Iam ad tropos me vertam atque primum translationem 
vel jistacpopav tractabo, quae omnium exornationum cre- 
berrima est. Atque eas translationes, quas Hieronymus iam 
apud priores invenerit, proferre non neglegam, quantum e 
lexico Forcelliniano cognosci potest; tamen quia lexica praeter 
thesaurum paucis ante annis inceptum imperfecta sunt, ne 
hoc quidem modo, quas metaphoras Hieronymus ipse forma- 
verit, certo distinguere possumus. Iam in medias res me 
conferam atque, ne longior sim, selectis exemplis utar. 

1. Substantiva: 

ep. 18,14 „evangelicum testamentum missum asserimus 
ad prophetam: quod habens in se utraque mandata, id est 
et sua et veteris testamenti ignitum sermonem dei duplici 
praceptorum acie comprehendit; u ep. 48,12 „patet campus, 
stat e contra aeies, adversarii dogma manifestum est" etc; 
cf. Plaut. Epid. 547 „orationis aciem contra conferam" etc. 

ep. 36,8 'mortis atque peccati aculeus ; ep. 22,5 'carnis 
aculei'; ep. 108,1 'doloris aculeV etc; cf. Plaut. Trin. 1000 
„iam dudum meum ille pectus pungit acu/eus, quid illi ne- 
goti fuerit ante aedis meas"; Cic ad Att. I, 18,2 'domesti- 
carum sollicitudinum aculeti etc 

ep. 66,8 „hic thesaurus in agro scripturarum nascitur" ; 
saepius, ut iam apud priores, vocem i campus' > simili modo 
translatam invenimus (cf. epp. 48,12; 102,2; 115,1 etc). 

ep. 1,13 „infer novum sepulcro bellum", i. e. aperi se- 
pulcrum; cf. Cic or. II, 155 'philosophiae bellum indicere* 
etc; ep. 1,5 „nec papillis dantur indutiae", i. e. nec papillis 
(vel potius: mammis) parcitur; cf. Plaut. Amph. 389 „im- 
mo indutiae parumper jiant, siquid vis loqui" etc 

ep. 60,10 Nepotianus iectione assidua et meditatione 
diuturna „pectus suum bibliothecam fecerat Christi; u ep. 77,7 

„(Fabiola) per prophetas evangelia psalmosque currebat, 
quaestiones et proponens et solutas recondens in scriniolo 
pectoris sui." 

ep. 15,3 „vobiscum pariter cauterio unionis inurimur." 

ep. 108,3 „alii altius repetant et a cunabulis ipsisque, 
ut ita dicam, crepundiis matrem Blaesillam et Kogatum 
proferant patrem;" cf. Cic. ad Att. II, 15,3, qui profert 
versum „In montes patrios et ad incunabula nostra" etc; 
4 a crepundiis' occurrit in inscr. (C. J. L. VI 1724) anni 
435 p. C. 

ep. 22,7 desertum nominat 'carnis ergastulum\ 

ep. 3,3 'glutino caritatis haerens'; ep. 5,1 'amicitiae, 
(Juae Christi glutino cohaeserunt' ; ep. 53,1 'necessitudo 
Christi glutino copulata'; ep. 117,2 'peccatorum glutino co- 
haerere'; cf. [Appul.] Asclep. c. 39: „sijxapjx£V7j et necessitas 
ambae sibi invicem individuo connexae sunt glutino" etc. 

ep. 22,30 'oculi tanto lacrimarum imbre perfusi', cf. Ov. 
trist. I 3,18 ^imbre per indignas usque cadente genas" etc. 

ep. 125,14 'summis labiis hospites invitare'; cf. Cic. 
deor. nat. I 20 w hunc censes primis, ut dicitur, labris gustasse 
physiologiam, qui quicquam, quod ortum sit, putet aeternum 
esse posse?" etc. 

ep. 147,5 „ubi mare illud eloquentiae Tullianae?" 
Multo saepius invenitur metaphora l flumen eloquentiae', quae 
iam apud priores exstat; etiam 'fulmen eloquentiae' occurrit; 
interdum codices variant inter ^flumen eloquentiae' et 
'fulmen eloquentiae'. 

ep. 5,2 r nosti hoc esse animae Christianae pabulum, si 
in lege domini cogitetur"; similiter haec vox ab Hieronymo 
saepissime translata est, cf. Cic. acad. II, 127 etc; ep. 130,4 
'cogitationibus animum pascere'; ep. 24,4 'iugi ieiunio pasci' 
etc, cf. Cic Verr. act. II 1. V 65 etc. 

ep. 97,2 „quid maledictorum pannos hinc inde consui- 
tis? a cf. ep. 108,10. Cf. Hor. carm. I 35,21 „te spes et 
albo rara fides colit velata panno", Petr. c Trim. 83 „sola 
pruinosis horret facundia pannis u etc 

ep. 3,2 „tandem plenum veritatis pondus erupit", i. e. 
tandem pro certo comperi: cf Cic. or. II 72 „omnium ver- 
borum ponderibus est utendum ;" 

saepius occurrit ^pondus delictorum , (cf. ep. 14,5); cf. 
Lucan. IX 951 ^pondera cnrarum' etc. 

ep. 133,3 „doctrina tua Origenis ramusculus est. a 

ep. 13,1 l veterem rancorem deponere'; ep. 102,1 „mitte 
exemplaria veriora, ut absque ullo rancore stomachi in scri- 
pturarum disputatione versemur;" cf. ep. 81,1. 

ep. 36,9 'ingens disputationis *t7oa'; ep. 64,20 'infinita 
sensuum silvd'; cf. Cic. or. III 103 etc. 

ep. 119,11 ,,quarum omne studium est, immo scientiac 
supercilium aliena carpere"; cf. Cic. de 1. agr. II 93 „hunc 
Capuae Campano supercilio ac regio spiritu cum videremus" etc. 

ep. 64,23 „absque tintinnabulis enim et diversis coloribu* 
et gemmis floribusque virtutum nec sancta ingredi potest nec 
nomen antistitis possidere," cf. epp. 65,2; 122,4; 125,2 etc; 
vox Hintinnabulunf ante Hieronymum simili modo translata 
esse non videtur; ceterae metaphorae iam apud priores 
occurrunt, velut apud Mart. V 11,3 „multas in digitis, 
plures in carmine gemmas invenies." 

2. Adiectiva: 

ep. 7,6 venter matris Ch romatii et Eusebii „vere aureus 
potest dici", quia tales genuit liberos; cf. Verg. Aen. X 16 
'Venus aurea! etc. 

ep. 22,6 „nihil in te Babylonium, nihil confusionis ado- 
lescat," cf. ep. 7,3. 

ep. 40,2 c cava verba'. 

ep. 40,1 Hnclementi secare ferro', cf. Liv. IX 34 'mcfe- 
mentiori verbo appellare'; Plaut. Amph. 742 Hnclementer 
dicere' etc. 

ep. 4,2 'indioidua germanitatis caritas', cf. [Quintil.] 
declam. V 3 Hndimdua pietas' etc. 

ep. 50,4 ( in disputando nodosus est', cf, Sen. Oed. 101 
'nodosa sortis verba' etc. 

ep. 126,1 „tw, ut aiunt, voce docere te poterit", cf. 
Quintil. inst. II 2,8 elc. 

3. Verba. 

ep. 14,6 „licet in modum stagni fusum aequor arrideat"; 
cf. Lucr. II 32 „praesertim cum tempestas arridet" etc. 

ep. 108,2 'in Eustochii consolationem libellus hic cudi- 
tur\ cf. ibid. c. 27; Ter. Eun. 381 „at enim istaec in 
me cudetur faba" etc. 

ep. 39,1 'corpusculum febrium ardor excoquit\ cf. Sen. 
Herc. fur. 105 'mentem excoquere*; Verg. Aen. VII 345 „cu- 
raeque iraeque coquebant" etc; 

ep. 4,1 „quem intolerabilis languor exedit", cf. Cic. Tusc. 
III 13 'aegritudo exest animum' etc. 

ep. 3,1 „corpusculum crebri jregere morbi", quae meta- 
phora apud priores saepissime invenitur; adde ep. 107,5 
'verba frangere? 

ep. 1,9 'circa sanctam caesariem innoxiura lusit incen- 
dium'; ep. 22,13 'erecta cervice et ludentibus pedibus in- 
cedere'; 

apud priores Hudere* saepissime idem significat quod 
'illudere' 'irridere', cf. Hier. ep. 52,8 „praeceptor quondam 
meus Gregorius Nazianzeniis eleganter lusit" (profert verba 
eius). 

ep. 1,7 'fibula chlamydis mordebat oras\ cf. Verg. Aen. 
XII 274 'laterum iuncturas fibula mordeC etc; 

ep. 117,4 'conscientia mordet\ ep. 147,2 'paenitentia 
remorderi\ ep. 107,4 'laudibus mordert etc, cf. Quintil. 
inst. I 3,7 'mordebit obiurgatio' etc ; 

ep. 50,1 'libros canino dente rodere lacerare conoellere* etc; 
cf. Cic Balb. 57 (rodere), Cic Phil. XI 5 (lacerare) Cic ad 
Att. VHI 15,2 (convellere) etc 

Verbum l mor$ vario modo vitavit, lege ep. 1,3 'corpus 
ezuere* (Ov. met. XIV 777 'animam exuere* etc); ep. 1,13 
'debitum caelo spiritum reddere\ ep. 77,11 'debitam Christo 
animam reddere 1 (Lucr. VI 1198 'reddere vitafri*; Vell. II 14 

'ultimum spiriium redder£\ Vell. II 123 'animam caelo 
reddere* etc.) ; ep. 23,1 'fracto vase testaeco'' (Cic. Tusc. I 22 
'corpus quasi vas est aut aliquod animi receptaculum' etc.) ; 
ep. 77,11 'ad caelum volare\ ep. 66,15 'subvolare^ ep. 39,1 
'revolare' etc; (Plaut. Pseud. 841 „is odos dimissis pedibus in 
caelum volat u \ Ov. trist. III 3,61 'morte carens vacuam volat 
altus in auram spiritus' etc.); 

valde adamat verbum 'dormire 1 , velut ep. 77,10 „Pau- 
lina do>«mit ut iste (i. e. Pammachius) vigilet" etc. (Plaut. 
Amph. 313 „quid si ego illum tractim tangam, ut dormiat?" 
etc; Verg. georg. I 312 „atque ubi iam breviorque dies et 
mollior aetas, quae vigilanda viris?" etc). Sed cf. ep. 64,22 
„ita tegautur genitalia, ut nullorum oculis pateant: ne quando 
intramus sancta sanctorum, si qua apparuerit turpitudo, 
morte moriamur". 

ep. 79,7 „in tumulo mariti sepelisti omnes pariter volup- 
tates u ; cf. Plaut. Most. 1122 'somnum sepelire' etc 



2. De similitudine. 

Eximium adiumentum ad inferendam rebus lucem, quo 
simul sermo ornetur, similitudo est, quae Graece etxaata vel 
TOxpafloX^ nominatur 1 ). Similia ab Hieronymo adhibita maxi- 
ma ex parte res Christianas respicere non miramur; legi- 
mus enim in ep. 60,4: „(ante resurrectionera Christi homines) 
piscium ritu ac locustarutn et velut muscae et culices con- 
terebantur: absque notitia etenim creatoris sui omnis homo 
pocus est." 

Saepius res vel personas inter se confert, velut in ep. 
60,14 regem cum episcopo; in ep. 23,3 mortuam Leam, 
feminam religiosissimam, cum consule designato, qui eodem 
tempore obierat. 



l ) Cf. ep. 121,6 „interpretemur eam quasi parabolam, hoc est 
Bimilitudinem, quae ab eo vocatur quod alteri napapaXXsxai, hoc est 
aBsimilatur et quasi umbra praevium veritatis est u . 

In ep. 15,1 occidetitis fidem oricntis corruptae doctrinae 
ita contraponit: „(m occidente) caespite terra fecundo domi- 
nici seminis puritatem centeno fructu refert: (in oriente) 
obruta sulcis frumenta in lolium avenasque degenerant." 
^ln occidente sol iustitiae oritur: in oriente autem Lucifer 
. . . supra sidera posuit thronum suum." Ii qui in occidente 
habitant, sunt „lux mundi," „sal terrae," „aurea vasa et 
argentea": qui in oinente^ „testacea vasa vel lignea" et 
„virgam ferream et aeternum opperiuntur incendium". 

In ep. 14,8 Hieronymus se monachum cum clericis 
contulit: ^clerici pascunt oves: ego pascor. Illi de altario 
vivunt: mihi quasi infructuosae arbori securis ponitur ad 
radicem, si munus ad altare non defero." 

In ep. 7,3 Bonosum sibi contraposuit: ^Bonosm, ut 
scribitis, quasi filius lyjtios, id est piscis, aquosa petit: nos 
pristina contagione sordentes quasi reguli et scorpiones 
arentia quaeque sectamur. Ille iam calcat super colubri 
caput: nos serpenti terram ex divina sententia comedenti 
adhuc cibus sumus." n Ille . . . in ecclesiae gremio sedens 
ad exemplum Joannis librum forte iam devorat: ego in sce- 
lerum meorum sepulcro iacens et peccatorum vinculis colli- 
gatus dominicum de evangelio exspecto clamorem: Hiero- 
nyme, veni foras." „Bonosus . . . : me vero Nabuchodonosor 
ad Babylonem, id est confusionem mentis meae catenatum 
duxit." „Ut breviter coeptam dissimilitudinem finiam, ego 
veniam deprecor: ille exspectat coronam 1 )." 

In ep. 2,1 exclamat: „ego ita sum quasi a cuncto 
grege morbida aberrans ovis." „Ego sum ille prodigus 
filius, qui omni quam mihi pater crediderat, portione pro- 
fusa necdum me ad genitoris genua submisi"; cf. epp. 
15,2; 16,1. 

In ep. 14,6 cum 'nuper naufragio in litus eiecto' se 
comparat 2 ); aliter in ep 15,2 (ad Damasum, de tribus 
hypostasibus) : „collegas tuos Aegyptios confessores sequor 
et sub onerariis navibus parva navicula delitesco". 



l ) Simili modo in ep. 4,2 cum Rufino se contulit. 
*) Cf. ep. 125,2. 

Cf. ep. 53,10 (Paulinum ad studium littcrarum sa- 
crarum provocat et adhortatur, ut se a saeculi rebus penitus 
expediat): „festina, quaeso te, et haerentis in salo naviculae 
funem magis praecide quam solve;" ep. 43,3 (Marcellam 
hortatur, ut Roma relicta rus se conferat): „quapropter 
quia multa iam vitae spatia transmisimus fluctuando et navis 
nostra nunc procellarum concussa turbine, nunc scopulorum 
illusionibus perforata est, cum primum licet, quasi portum 
quendam secreta ruris intremus;" cf. ep. 3,4. 

Rufinum, quem videre vehementer desiderat, ita allo- 
quitur (ep. 3,2): „credas mihi, frater, 

non sic tempestate iactatus portum nauta yrospectat; 

non sic sitientia imbres arva desiderant; 

nec sic curvo assidens litori anxia filium mater exspectat." 

Recentem amicum quod nihil ad se rescripserit, his 
verbis vituperat (ep. 9,1): „ferae . . . comprehendunt . . . 
et tamdiu meminere praedandi, quamdiu venter vacuus 
siccum fame guttur exasperat. Ubi vero sanguine pasta 
feritas viscera distenta compleverit, cum saturitate succedit 
oblivio: tamdiu nescitura quid capiat, donec memoriam re- 
vocaverit esuries. Tu necdum satiatus e nobis, cur finem 
iungis exordio? Cur amittis antequam teneas?" 

Imaginibus e re navali sumptis etiam tum utitur, cum 
de sermone vel de scripturis loquitur; exemplum memoratu 
dignissimum iam in prima epistula (c. 2) legimus, qua 
Innocentii precibus commotus historiam miracuii cuiusdam 
refert, quod Vercellis acciderat. Ut se adhuc nihil conce- 
pisse exprimat, 'cum rudi vectore se comparat, qui super 
onerariam navem imponitur et Euxini maris creditur fragori- 
bus, quamquam necdum scalmum in lacu rexit.' Tum In- 
nocentium allocutus pergit: „hortaris, ut tumida malo 

vela suspendam, 

rudentes explicem, 

clavum regam. 
Pareo iam iubenti . . . : si me ad optatos portus 
aestus impulerit, gubernator putabor infirmior; si inter as- 

peros orationis anfractus impolitus sermo substiterit, facul- 
tatem forsitan quaeras, volur.tatem certe flagitare non pot- 
eris." Cf. ep. 14,10 (ad Heliodorum, quem apud se in 
eremo detinere frustra conatus erat): „sed quoniam e scopu- 
losis locis enavigavit oratio et inter cavas spumeis fluctibus 
cautes fragilis in altum cymba processit, expandenda vela 
sunt ventis et quaestionum scopulis transvadatis laetantium 
more nautarum epilogi celeuma cantandum est; a sequuntur 
exclamationes cum interrogationibus rhetoricis coniunctae, 
quibus solitudinem praedicat (cf. supra p. 25). 

Addo ep. 108,27 (epitaphiura Paulae): postquam vita 
Paulae descripta ad eius mortem pervenit, ita pergit: „huc- 
usque prosperis navigavimus ventis, et crispantia maris ae- 
quora labens carina sulcavit. Nunc in scopulos incurrit 
oratio, et tumentibus fluctuum montibus praesens utrique 
nostrum intentatur naufragium .... Quis enim possit 
siccis oculis Paulam narrare morientem?" Sequitur egregia 
periodus, quam infra invenies. Praeterea imprimis lege 
epp. 10,3; 112,20. 

Quoniam 'scelera nostra semper contra divina pugnant' 
(ep. 10,1): 'grandis virtutis est secum pugnare cotidie et 
inclusum hostem Argi, ut fabulae ferunt, centum oculis ob- 
servare' (ep. 54,9). Similiter in ep. 14,6: 

„intus inclusum est periculum, 
intus est hostis; 
expedite rudentes, 
vela suspendite. 

Crucis antemna figatur in frontibus." 

„Nonne melius est brevi tempore dimicare, ferre vallum, 
arma sumere, lacessere sub lorica et postea gaudere vic- 
torem, quam impatientia unius horae servire perpetuo?" 
(ep. 22,39); cf. ep. 108,18: „Job nisi certasset et vicisset 
in proelio, non accepisset coronam iustitiae." 

Heliodorum his verbis stimulat (ep. 14,2): „quid facis 
in paterna domo delicate miles? Ubi vallum? Ubi fossa, 
ubi hiems acta sub pellibus? Ecce de caelo tuba canit: 

3* 

ecce cum nubibus debellaturus orbem imperator armatus 

egreditur u 

In ep. 130,5 Demetriadem virginem monet: 
„assume 



l 



' scutum fidei, 
loricam iustitiae, 
galeam salutis, 
procede I ad proeliura." 

Adscribo ep. 66,11 (ad Pammachium, qui xenodochium 
exstruxerat): „audio te xenodochium in portu fecisse Ro- 
mano et virgam de arbore Abraham in Ausonio plantasse 
litore. Quasi Aeneas nova castra metaris et super undam 
Tiberis* ubi ille cogente quondam penuria crustis fatalibus 
et quadris patulis non pepercit, tu viculum nostrum, id est 
domum panis Bethleem aedificas et diuturnam famem re- 
pentina saturitate compensas." 

Contra haereticos et paganos miles Christianus scripturis 
pugnat, cf. ep. 57,4 „volo in chartulis meis . . . remordere 
laedentes, digerere stomachum, in locis me exercere commu- 
nibus et quasi limatas' ad pugnandum sagittas reponere." 

Peccata Christiani quasi vulnera a diabolo accepta sunt, 
cf. ep. 77,3 „(Fabiola) dum multa diaboli vitat vulnera, 
unum incauta vulnus accepit." 

Quae vulnera acribus sermonibus sanari debe.nt, cf. ep* 
117,2 (matrem et filiam, quae inter se dissidebant, vitu- 
perat): „deinde hoc obsecro, ut si mordacius quippiam 
scripsero, non tam meae putetis austeritatis esse quam morbi. 
Pntridae carnes ferro curantur et cauterio: venena serpen- 
tino pelluntur antidoto. Quod satis dolet, maiore dolore 
expellitur." Similiter in ep. 55,4 „obsecro te, ut consoleris 
eam, immo provoces ad salutem. Putridae carnes ferro indi- 
gent et cauterio"; cf. ep. 40,1. 

Adde ep. 66,1 (ad Pammachium, cuius uxorem mor- 
tuam laudat): „sanato vulneri et in cicatricem superductae 
cuti si medicina colorem reddere voluerit, dum pulchritu- 
dinem corporis quaerit, plagam doloris instaurat. Ita et ego 
serus consolator, qui importune per biennium tacui, vereor, 
ne nunc importunius loquar et attrectans vulnus pectoris tui, 



Digitized by 



Google 



— 3? - 

quod tempore et ratione curatum est, commemoratione exul- 
cerem." 

E scaena haec parabola sumpta est: „quomodo in 
theatralibus scaenis unus atqueidem histrio nunc Herculem 
robustus ostendit, nunc mollis in Venerem frangitur, nunc 
tremulus in Cybelen: ita et nos, qui si de mundo non 
essemus, odiremur a mundo, tot habemus personarum simili- 
tudines quot peccata" (ep. 43,2). 

Permagni Hieronymus noster virginitatem, marito mor- 
tuo viduitatem aestimat; nuptias quamquam non vetat, ta- 
men minoris facit. Quara rem saepius similibus explanat, 
velut in ep. 66,2. Aliam parabolam invenimus in ep. 
22,20: 

| „laudo nuptias, 

Haudo coniugium, sed quia mihi virgines generant: 
lego [de spinis rosam, 
* de terra aurum, 
de concha margaritam." 

Lege etiam ep. 48,1 1 „ecclesia enim non damnat matri- 
monia, sed subicit: nec abicit, sed dispensat sciens, sicut 
supra (ep. 48,2) diximus, in domo magna non solum esse 
vasa aurea et argentea, sed et ligneaet fictilia;" quibuscum 
cf. ep. 52,9. 

Furiam ne novum matrimonium ineat adhortatur, nam 
„bruta quoque animalia et vagae aves in easdem pedicas 
retiaque non incidunt" (ep. 54,4); cf. ep. 79,10 (ad Salvi- 
nam viduam). 

Iam pueri et imprimis puellae ita educandi sunt, ut 
perpetuam virginitatem servent; qua de causa magistro opus 
est: „nulla (enim) ars absque magistro discitur. Etiam 
muta animalia et ferarum greges ductores sequuntur suos 
. . . a (ep. 125,15). Magister, vel magistra „sobria gravis 
lanifica (esse debet) et ea tantum loquens, quae animum 
puellarem ad virtutem instituant. Ut enim aqua in areola 
digitum sequitur praecedentem, ita aetas mollis tenera in 
utramque partem flexibilis est et quocumque duxeris, tra- 

hitur* (ep. l^S) 1 ). Cf. ep. 7,4 (ad Chromatium Jovinum 
Eusebium, quibus sororem suam commendat): „soror mea 
sancti Juliani in Christo fructus est. Ille plantavit, vos 
rigate: dominus incrementum dabit." 

Pulchritudo corporis per breve tempus florens animos 
iuvenum virginumque inflare non debet, cf. ep. 60,13 (epi- 
taphium Nepotiani): „ubi nunc decora illa facies, ubi totius 
corporis dignitas, quo veluti pulchro indumento pulchritudo 
animae vestiebatur? Marcescebat, pro dolor, flante austro 
lilium et purpura violae in pallorem sensim migrabat;" 
ep. 140,9 „sicut enim mane virens herba et suis floribus 
vernans delectat oculos contemplantium paulatimque mar- 
cescens amittit pulchritudinem et in fenum, quod conteren- 
dum est, vertitur: ita omnis species hominum 

vernat in j^arvulis, 

floret in iuvenibus, 

viget in j^erfectae aetatis viris: 
et repente dum nescit, 

incanescit eaput, 

rugatur facies, 

cutis prius extenta eontrahitur;" 
ibidi „sieut enim herba mane crevit floruit et siccatur ad 
vesperamque indurescit et deperit: ita erit omnis hominum 
pulchritudo." 

Quia „non Aetnaei ignes, 

non Fulcania tellus, 

non Fesevus et Olympus 
tantis ardoribus aestuant ut iuveniles medullae vino plenae 
et dapibus inflammatae 2 )" (ep. 54,9): Hieronymus hortatur, 
ut parcum cibum capiant. „Parcus cibus et venter semper 
esuriens triduanis ieiuniis praefertur; et multo melius est, 



l ) Cf. ep. 107,9 „mementote . . . magis eam exemplis doceri 
posse quam voce. Cito flores pereuut, cito violas et lilium et crocum 
pestileus aura corrumpit. tt 

*) Cf. ep. 52,3. 

cotidie pamto quam raro satis sumere. Pluvia illa optima 
est, quae sensim descendit in terram. Subitus et nimius 
imber in praeceps arva subvertit" (ep. 54,10). 

Virginem solam domo exire vetat in ep. 130,19 „quae 
vivunt in monasterio et quarum simul magnus est numerus, 
nunquam solae, nunquam sine matre procedant. De agmine 
columbarum crebro accipiter unam separat, quam statim 
invadat et laceret, cuius carnibus et cruore saturetur. 
Morbidae oves suum relinquunt gregem et luporum faucibus 
devorantur;" neque vero virginibus concedit, ut mulieribus 
coniugiis obligatis familiariter utantur: „virgo es, quid te 
mulieris delectat societas? Quid fragilem et sutilem ratem 
magnis committis fluctibus et grande periculum navigationis 
incertae securus ascendis?" (ep. 128,3). 

4 Mens Christo dedita aeque in maioribus et in minori- 
Tms intenta esse debet: sicut creatorem non in caelo tantum 
miramur et terra sole oceano elephantis camelis equis bobus 
pardis ursis leonibus; sed et in minutis qnoque animalibus, 
formica culice muscis vermiculis et istius modi genere, quo- 
rum magis corpora scimus quam nomina' (ep. 60,12). 



3. De sententia. 

Brevissime tangam sententias *), quas ab Hieronymo di- 
lectas esse iam ex iis, quae in epistula 58 dicit, cognosci 
potest; scribit enim Paulino (c. 8): „librum tuum . . . 
libenter legi . . .; cumque in primis partibus vincas alios, 
in paenultimis te ipsum superas. Sed et ipsum genus elo- 
quii pressum est et nitidum: et cum Tulliana luceat puri- 
tate, crebrum est in sententiis. Jacet enim, ut ait quidam, 
oratio, in qua tantum verba laudantur;" cf. ep. 58,10 

*) Cf. ea, quae Volkmann „DieRhetorik der Griechen und Romer" 
II. Aufl. p. 452: „Die im bisherigen besprochenen Steigerungsmittel 
. . . sind mehr oder weniger auf das ndi)o<; der Zuhorer berechnet. 
Auf ihr 7ji)o; dagegen . . . wirkt der Redner durch die Anwendung 
von Sentenzen, die darum ein nicht rainder wichtiges Kunstmittel der 
Darstellung sind. tt 

„Tertullianus creber est in sententiis, sed difficilis in lo- 
quendo." 

Itaque non miramur Hieronymum ipsum abunde sen- 
tentiis usum esse, quas paene omnes diligentissime collegit 
A. Otto „Die Sprichwdrter und sprichwortlichen Redensarten 
der Rfiraer" Leipzig 1890. 



III. De conipositione et numero. 

1. De eompare. 

Figuris tropisque tractatis in compositionem orationis 
inquiram, quae ad Hieronymi oratorium genus dicendi co- 
gnoscendum aptissima est; qua de causa multis exemplis 
illustretur. Priraum de compare, tum de commutatione, 
postremo de compare commutationi coniuncto agam. Ut 
rem clariorem reddam, numerum membrorum periodi notis 
breviter indicabo atque membra aequalia singulis unura- 
quodque notis complectar. Iam audi exempla: 

2 a: 

ep. 1.2: quod implere non possum, 

negare non audeo; id. in ep. 130,1. 
ep. 2,1: nunc in medio constitutus elemento 
nec regredi volo, 
nec progredi possum. 
ep. 3,5: quas nunc diabolum nectere credis tricas? 

quas parare arbitraris insidias? 
ep. 14,10: quamdiu te tectorum umbrae premunt? 

quamdiu fumosarum urbium carcer includit? 
ep. 22,28: talem olim Anthimum, 

talem nuper Sophronium Roma congemuit. 
ep. 48,20: prima est virginitas a nativitate, 

secunda virginitas a secunda nativitate. 
ep. 1,15: cuius ego pro Christo laborem, 

si arbitrer a me dici posse non sapiam; 
si penitus tacere veliin voce in gaudium erumpente 

non possim. 

ep. 22,30: testis est tribunal illud, ante quod iacui; 

testis iudicium triste, quod timui. 
ep. 60,7: nec doleas, quod talem amiseris; 
sed gaudeas, quod talem habueris. 

ep. 77,4: factum est, ut qui me prius 

docuerat virtutibus suis, quomodo stans non caderem, 
doceret per paenitentiam, quomodo cadens resurgerem. 
ep. 10,2: tamen 

illis hoc diabolus ministrat, ut peccent; 
tibi dominus praestat, ut gaudeas. 
ep. 11,1: dico enim /aesus, 

dico Zacrimans et irascens. 
ep. 14,2: corpus assuetum tunica loricae onus non fert; 

caput opertum linteo galeam recusat. 
ep. 18,7: nihil in eis dissonum, 

nihil diversum est. 
ep. 48,12: aliter teneant modum in disputando, 

aliter virgam in doeendo. 
ep. 60,10: inter presbyteros et coaequales 
primus in opere, 
extremus in ordine. 
ep. 60,10: virgines et viduas Christi Aonorare ut matres, 

Aortari ut sorores. 
ep. 64,21: ut quod mente ^rcipimus, 
opere ^erpetremus. 
ep. 66,12: coniuncta cfosglutinamus, 

unita d&eindinms. 
ep. 82,10: persecutionibus crevit, 
martyriis coronata est. 
ep. 128,4: sit ei magistra comes, 

paedagoga custos. 
ep. 129,1: cum a maioribus eorum 
iam fuerit ante joossessa 
ac proinde non sit ^romissa, sed reddita. 
ep. 15,2: a sacerdote victimae salutem, 

a joastore praesidium ovis flagito. 

ep. 16,2: ita te alius senem cum i^tro cingat, 

ita municipatum caeli cum Pkulo consequaris. 

ep. 21,26: cuius cotidie carne pascimur, 

cruore potamur. 

ep. 1,2: f&cultatem forsitan quaeras, 

Yohmtatem certe flagitaie non poteris. 

ep. 14,8: gmiebo de ascensu, 
sed timebo de lapsu. 
ep. 22,41: \&etabitur illa, quod genuit; 

exsultabitur ista, quod docuit. 
ep. 64,7: praeteritorwm obliti, 

{utuiorum avidi. 
ep. 117,9: tu esto cum raatre, 
sit ille cum ixatre. 

ep. 8,1 : unde 

et yortitores earum tabellarws 
et scrvptores a libris arborum libraHas vocavere. 
ep. 54,1 : ut non tam l&uianda sis, si vidua perseveres, 
quam exsecranda, si id Christiana non serves. 
ep. 58,6: habeto 

simplicitatetn columbae, ne cuiquam machinm* dolos; 
et serpentis astutiam, ne aliorum supplantms insidiis. 
ep. 60,19: mngamur spiritu, 

stringamur affectu. 
ep. 128,5: ante lacrimas scitura quam risum, 
prius fletum sensura quam gaudium. 

3 a: 

ep. 1,11: semel percussa concutitur, 
iterum repetita quassatur, 
tertio vulnerata prosternitur. 
ep. 5,1: illae inter nos currant, 
illae sibi obvient, 
iliae nobiscum loquantur. 

ep. 22,27: neque vero moneo, 
ne de divitiis glorieris, 
ne generis nobilitate te iactes, 
ne te ceteris praeferas. 
ep. 22,29: quid facit 

cum psalterio Horatius? 
cum evangeliis Maro? 
cum apostolo Cicero? 
ep. 30,1: aut de natura disputare, 
ut in genesi et in ecclesiaste; 

aut de moribus, 
ut in proverbiis et in omnibus sparsim libris; 

aut de logica, 
pro qua nostri theoricen sibi vindicant, 
ut in cantico canticorum et in evangeliis. 
ep. 50,5: hic bene dixit, ille male; 

iste scripturas novit, ille delirat; 
iste loquax, ille infantissimus est. 
ep. 52,3: aetate flt doctior, 
. usu tritior, 

processu temporis sapientior. 
ep. 5,2: ceteros hospitio recipis, 
solatio foves, 
sumptibus iuvas. 
ep. 43,3: habeat sibi Boma suos tumultus: 
arena saeviat, 
circus insaniat, 
theatra luxurient. 
ep. 82,5: totum rimet, 

totum tfemperat, 
totum relinquit ambiguum. 
ep. 84,2: laudavi mterpretem, non dogmatisten; 
ewgenium, non fldem; 
philosophum, non apostolura. 
ep. 140,20: scribit ad ^arvulos, 
scribit ad iuvenes, 
scribit ad ^atres. 

ep. 3,6: diu quaeritur, 
vix iiwenitur, 
difficile servatur. 
ep. 54,1 : ^audet animus, 
exsultant viscera, 
^estit affectus. 
ep. 60,5: occupata Zuctu, 

oppressa Zacrimis, 

praepedita singultibus dicendi ordinem non tenes? 
ep. 60,14: ille enim xiolentibus praeest, hic Yolentibus; 
ille terrore subicit, hic servitute dominatur; 
ille corpora custodit ad mortem, 

hic animas servat ad vitam. 
ep. 130,1: in iubewdo auctoritas, 
in -petendo fldes, 
in extorquewdo perseverantia. 
ep. 121,5: e regione dominus, qui 

non ad miieandum venerat, sed ad salvawdwm; 
non in potestate, sed in humilitate; 
non in patris gloria, sed in Aominis \ilitafa. . 
Praeterea cf. supra p. 11; p. 12; p. 13 etc. 

4 a: 

ep. 18,3: videt dominum sedentem in valle Josaphat: 
non in colle, 
non in monte, 
sed in valle, 
et in valle iudicii. 
ep. 60,11: illum oculis, 
illum manibus, 
illum sinu, 
illum ore tenebat. 
ep. 77,11: non sic Furius de Gallis, 

non i^pirius de Samnitibus, 

non Scipio de Numantia, 

non Pompeius de Ponti ^entibus triumphavit. 

ep. 125,2: ostendam tibi variorum pulchritudinem florum: 

quid in se lilia habeant j^uritatis, 

quid rosa verecundiae ^ossideat, 

quid violae j?urpura promittat in regno, 

quid rutilantium spondeat ^pictura gemmarum. 

ep. 77,2: tradis mihi Fabiolam: 

/audem Christianorwm, 

miraculum gentilium, 

Zuctum pauperum, 

solatium monachortm. 
ep. 121, praef.: 

aliis dulcia placent, 

nonnullos «ubamara delectant, 

horum stomachum acida renovant, 

iWorum salsa sustentant. 
ep. 125,1: 

nihil Christiano /elicius, cui promittitur regnum caelorum; 
nihil laboriosius, qui cotidie de vita periclitator; 
nihil /ortius, qui vincit diabolum; 
nihil imbecillius, qui a carne suj>eratur. 
ep. 130,14: Christum 

vestire in pauperibus, 

t?isitare in la,nguentibu8, 

pascere in esmientibus, 

suscipere in his, qui tecto indigent. Cf. ep. 54,12. 

6a: 

ep. 59,5: in omnibus locis versabatur: 

cum Thoma in /ndia, 

cum Petro Romae, 

cum Paulo in /llyrico, 

cum Tito in Creta, 

cum -4ndrea in ^lchaia, 

cum singulis apostolis et apostolicis viris 

in singulis cunctisque regionibus. 
ep. 60,5: praetermitto 

Maximos C&tones, 

Gallo* Pisow**, 
Brutos /Scaevolas, 
Metellos Sc&uros, 
M&rios Grassos, 
jV/arcellos atque Aufidios. 

8 a: 

ep. 55,5: in /Salomone sapientia, 

in David bonitas, 

in Job patientia, 

in Daniele cognitio futurorum, 

in Petro fides, 

in Phinees et Paulo zelus, 

in Jbanne virginitas, 

in ceteris cetera. 
Plerumque membra periodi maioris digeruntur, et id 
vario modo 1 ); audi hos locos: 



2 + 2: 



ep. 3,3: 



postquam me a tuo latere 

subitus turbo convulsit, 
postquam glutino caritatis haerentem 
impia distraxit avulsio: 
/ 'tunc mihi caeruleus supra caput astitit imber, 
l tunc maria undique et undique caelum' (Verg. Aen. III 1 93). 
ep. 45,4: lacerant sanctum propositum et remedium 
poenae suae arbitrantur: 
/ si nemo sit sanctus, 
\ si omnibus detrahatur; 
/ si turba sit jpereuntium, 
\ si multitudo ^peccantium. 

Cf. ep, 1,3: testis es . . . 
non ideo me negare velle, ne joeream: 
sed ideo mentiri nolle, ne peccem. 



l ) Cf. E. Norden „De Minucii Felicis aetate et genere dicendi" 
Wiss. Beilage zum Vorlesungsverzeichnis der Universitat Greifswald 
1897 (p. 60). 

ep. 48,13: j aliud est quaerere, 
\aliud definire; 

{in altero pugnandum, 
in altero docendum est. 

ep. 106,54: \ sive ^Zoratum, 
l sive ^anctum, 

{sive fletum, 
sive lacrimas dixerimus, unus est sensus. 
ep. 57,4: tu /corrumpas servulos, 
\sollicites dientes 
/ et, ut in fabulis legimus, auro ad Danaen penetres 
l dissimulatoque quod feceris, me falsarium voces. 

ep. 77,2: totam Fabiorum gentem proferret in medium: 

{diceret pugnas, 
describeret ^proelia, et . . . iactaret, ut 
( quod in Virga non poterat, 
\in radicibus demonstraret; 
cf. ep. 54,15: domestica oritur ^ugna, 

intestinum ^roelium. 
ep. 77,3: faliae sunt leges 6'aesarum, 

laliae 6'hristi; 
/ aliud Papinianus, 
\ aliud Paulus noster j9raecipit. 
ep. 77,4: /agere se liberius, 

ladire balneas; 
i tfolitare per plateas, 
\uultus circumferre meretricios. 
ep. 107,5: cave, ne aures eius perfores, 
ne cerussa et ^urpurisso consecrata 
Christo ora dejringas, 
nec collum auro et margaritis j?remas, 
/ nec caput gemmis oneres, 
\nec capillum irrufes .... 

ep. 123,5: bonum est ... esse quod apostolus est, 
id est: 

(solutum, non Zigatum; 

Inec servum, sed /iberum; 

cogitantem ea quae dei sunt, * 
non ea quae uxoris. / 

ep. 133,6: fraudulenter praetendis dei gratiam, 
j ut ad conditionera hominis rrferas 
\ et non in singulis operibus auxilium dei ^quiras, 
ne scilicet liberum arbitrium videaris amittere et, cum 

{dei contemnas adminiculum, 
hominum quaeras auxilia. 

ep. 64,19: quattuor colores et quattuor elementa re- 

feruntur, ex quibus universa subsistunt: 
fbyssus terrae deputatur, quia ex terra gignitur; 
Ipurpura mari, quia ex eius cochleolis tingitur-, 
fhyacinthus aeri propter coloris similitudinem; 
\ coccus igni et aetheri, qui Hebraice <sani' appellatur. 

ep. 118,4: 
(tulisti liberos, quos ipse dederas; 

\ recep^' ancillam, quam mihi ob brevesolatiumconimodaveras. 
/ Non contristor, quod recep^fa': 
\ sed ago gratias, quod dedisti. 



2+3: 

ep. 58,5: 
Komani duces imitentur Camillos Fabricios Regulos Scipiones ; 
philosophi proponant sibi Pythagoram Socratem i'latonem 
Aristotelem; 

poetae aemulentur Homerum Vergilium, Menandrum Terentium; 
< historici Thucydidem Sallustium, Herodotum Lwium\ 

oratores Lysiam Qraechos, Demosthenem Tullium. 

ep. 50,3: jut florem aetatis non neglegant, 
\ut comedant et bibant. 



et 



balneas adeant, 
munditias appetant, 
unguenta non spernant. 

ep. 60,2 : i ille ille te vicit, 

lille te iugulavit, fugitivus poeta, qui 
reliquit domum suam, 
dimisit hereditatem suam, 
(iedit dilectam animam suam 
in manibus quaerentium eum. 
ep.48,14:f Zucerna Zampadis comy&xatione pro nihilo est; 
Wampas stellae collatione non lucet; 
stellam Zunae confer, caeca est; 
Zunam soli iunge, non rutilat; 
. aolem 6hristo confer, et tenebrae sunt. 
ep. 53,8: videlicet manifestissima est genesis, in qua 
( de natura mundi, 
\de exordio generis humani, 
I de divisione terrae, 
\ de confusione linguarum, 
let descensione usque ad Aegyptum 
gentis scribitur Hebraeorum. 

ep. 60,18: iam tibi ostenderem totius orbis ruinas, gentes 
gentibus et regnis regna collisa: 

alios torqum, alios necari; 

alios absorbm fluctibus, alios ad servitutem trahi ; 
hic wuptias, ibi planctum; 
illos wasci, istos raori; 
alios affluere divitiis, alios mendicare. 
ep. 108,13: namque cernebat variis daemones rugire 
cruciatibus et ante sepulcra sanctorum 
f ulular*? homines more Inporum, 
Ivocibus l&trare canum, 

fremere /eonum, 

< sibilare serpentum, 

mugire tmrorum. 

ep. 117,8: ipsum iactant 

{assidere Zectulo, 
obstetrices afthibere Zanguenti, 

portare matulam, 
calefacere lintea, 
plicare fasciolas. 



3 + 2: 

ep. 23,2 : ( inculta vestis, 
l vilis dbus, 

' neglectum caput: ita tamen, ut 
cum ( omnia /aceret, 

l ostentationem /ugeret 
singulorum, ne reciperet in praesenti saeculo mercedem 
suam. 

ep. 107,4: nutrix ipsa [non sit temulenta, 
non lasciva, 
non garrula : 

habeatf modestiam genilam, 

Inutricium ^ravem. Cf. epp. 48,13; 50,4. 



3 + 3: 



ep. 65,1 : tu unum cotidie 



unione fecundum, 
m&iestate multiplicem, 
trinitate concordem. 



concipis, 
parturis, 
generas: 



4 + 2: 

ep. 60,10:(subvenire pauperibus, 
visitare Zanguentes, 
yrovocare hospitio, 
Zenire blanditiis; 

( gm&ere cum gdiuientibus^ 

[flere cum fLentibu*. 

4 + 4: 
ep. 53,7:' hanc garrula anus, 
hanc delirus senex, 
hanc sophista verbosus, 
hanc universi 

praesumunt, 

lacerant, 

docent, antequam 

discant. 

1 + 2 + 1: 

ep. 21,2: partus exspectaret adventum? 
i mvolveretur pannis ? 
I svbiceretur j?arentibus ? 
per singulas adoleret aetates? 

2 + 2 + 2: 

ep. 22,24: / si libenter audias virgo quod dicitur, 
l si ad ridicula quaeque solvaris, 

{quidquid dixeris laudant, 
quidquid negaveris negant, 

/ ecce vera ancilla Christi dicentes, 
l ecce tota simplicitas. 
ep. 107,13: melius tibi est 

{desiderare absentem 
quam pavere ad singula: 
f quid loquatur, 
\ cum quo loquatur, 

{cui annuat, 
quem libenter aspiciat. 
ep. 147,4:/ angeli damant, 
\ pastores currunt, 
fstella desuper rutilat, 
Imagi adorant, 

j i/erodes terretur, 

\ ifterosolyma conftirbatur. 

4* 

2 + 3 + 2: 

ep. 22,25: 
( oras, loqueris ad sponsum: 
< legis, ille tibi loquitur; 

et cum te somnus oppresserit, 
veniet post parietem 
et mittet manum suam per foramen 
et tanget ventremtuum, 



et exspergefacta f consurges 
dices . 



C COl 



2 + 3 + 3: 

ep. 39,7 : itaque $ dum spiritus hos artus regit, 

dum vitae huius fruimur commeatu, 
( spondeo, 

ijoromitto, 
polliceor: 
illam mea lingua resonabit, 
illi mei dedicabuntur labores, 
illi meum sudabit ingenium. 

2 + 2 + 2 +*2: 

ep. 49,2: statim ut aliquid scripsero, 
( aut amatores mei, 
< aut invidi 
( diverso quidem studio, 

< sed pari certamine / in vulgus nostra disseminant et 
{ vel in laude, 

\ vel in vituperatione / nimii sunt, 
non meritum stili, 
sed suum stomachum / sequentes. 

(2 + 1 + 2 + 1 + 2) + (1 + 2 + 1): 

ep. 10,2 : / oculi puro lumine uigent, 

( pedes imprimunt certa vestigia; 

auditus penetrabilis, 
( dentes candidi, 
< vox canora *), 
corpus solidum et succi ^lenum; 
( cani cum rubore dwrepant, 
< vires cum aetate d&sentiunt 2 ). 
Non raemoriae tenacitatem, ut in plerisque cerni- 
mus, antiquior senecta dissolvit; 
/ non calidi acumen ingenii frigidus sanguis obtnndit; 
( non contractam rugis faciem arata frons asperat; 

non denique fremula manus per curvos cerae tramites 
errantem stilum ducit. 

2. De commutatione. 

Multo rarius Hieronymus commutatione usus est; tamen 
satis multa exstant exempla, e quibus haec eligam: 

2a: 

ep. 1,10: turbatur tali nuntio urbs propinqua, 
et tota lictorum caterva glomeratur. 
ep. 14,2: abeant preces % 

blandimenta discedant. 
ep. 22,7: rigabam lacrimis, 

crine tergebam. 
ep. 22,17 : crebrius lege, 

disce quam plurima. 
ep. 43,2: laetfamwr ad numerum, 

obolo contristamur. 
ep. 48,21: Christus virgo, 

virgo Maria. 
ep.117,9: intret tntrepidus, 

securus exeat. 



*) al. „sonora", quae lectio quin falsa sit, dubitari non potest. 
a ) Cf. ep. 13,1 : animo rfwcrepante cum verbis, 
oratione cftssidente cum factis. 

3a: 

ep. 117,2: mater et filia: 

nomina pietatis, 

officiorum uocabula, 

vincula naturae. 
ep. 130,4: . . . appetisse eam 

ieiuniorum laborem, 

asperitatem vestium, 

victus continentiam. 

4a: 

ep. 39,1 : quis sine singultibus transeat 

orandi instantiam, 

nitorem linguae, 

memoriae tenacitatem, 

acumen ingenii? 
ep. 60,1 : stupet animus, 

manus tremit, 

caligant oculi, 

lingua balbutit. 
ep. 130,3: pius filius, 

vir amabilis, 

demens dominus, 

civis affabilis. 

5 a: 

ep. 147,6: nonne, quando in spelunca cum virgine stare 
coepisti, 

caHgaverunt oculi, 
lingua tforpuit, 
concidmmtf bracchia, 
pectus twtfremuit, 
nutavit twcessus? 

9 a: 

ep. 66,13: . , . forticulae 
vel lucernas concinnant, 

vel succendunt focum, 

pavimenta verrunt, 

mundant legumina, 

olerum fasciculos in ferventem ollam deiciunt, 

apjwnunt mensas, 

calices ^orrigunt, 

eflfundunt dbos, 

huc illucque discurrunt. 

3. De compare et commutatione inter se implicatis. 

Permultis locis compar commutationi iungitur; audi: 

3a: 

ep. 43,2: ubicumque compendium est, 
velocior pes, 
citus sermo, 
auris attentior. 
ep. 54,14: iam incanuit eaput, 
tremunt genua, 
dentes cadunt. 
ep. 128,5: nesciat praiterita, 
/ugiat p'a^sentia, 
/iitura desideret. 
ep. 64,11: Airigendo iaculo, 
tenendo clipeo, 
ense vibrando. 
ep. 22,33: alii ^auperibus distribuendos esse dicebant, 
alii dandos ecclesiae, 

nonnulli ^parentibus vemittendos. 
ep. 66,13: c&ecorum oculus sis, 
manus debilium, 
pes clmiomm. 
ep. 127,8: semper 
dbyiare epistulis, 
superar^ officiis, 
salutationibus praevenire. 

4 a: 

ep. 54,4: contristabitur pater, sed hetabitur Christus; 

/ugebit familia, sed angeli gratulabuntur. 
ep. 77,4: . . «parsum crinem, 

ora lurida, 

squalidas manus, 

sordida eolla «ubmitteret. 

5a: 

ep. 107,10: discat et 

lanam /acere, 

tenere colum, 

ponere in gremio calathum, 

rotare /usum, 

stamina pollice ducere. 

2 + 2: 

ep. 60,10: /caecorwm baculum, 



i cu 
\ es 



esurientium eibus, 
j spes miseromm, 
' solamen lugentium fuit. 

ep. 68,1: cernimus . . . homines 

{volutari in caeno libidinum, 
madere sanguine; 
{feritate lupos, 
rapacitote milvos vincere. 

2 + 3: 

ep. 9,1: non minore te diligit amore quam ego diligo: 
ut ego semper in ore meo nomen tuum sonem, 
ut ad primam quamque confabulationem iucundissimi 

mihi consortii recorder, 



ut 



humilitatem admirer, 
virtutem efferam, 
praedicem caritatem. 

ep. 64,22: o quantae virgines et 
( quantorum sperata pudicitia in die iudicii dehonestafotfw, 
(quantorum infamafa pudicitia a deo iudice coronabitur; 

ipsi igitur assxxmamus feminalia, 

ipsi nostra verenda oyeriamus , 

non qa&eramus alienos oculos. 



3 + 2: 

ep. 22,7: sicubi 
concava vallium, 
aspera montium, 
rupium praerupta cernebam: 
ibi meae orationis locus, 
k ibi illud miserrimae carnis ergastulum. 



ep. 120,12 : corpus 
officiis, verbi gratia: 



4 + 3: 

singulorum membrorum utatur 



si 



si 



operetur manus, 
pes ambulet, 
oculus videat, 
awdiat a&ris, 
dentes dbos molant, 
stomachus coquat, 
alvus digerat .... 



5 + 3: 

ep. 64,22: ( lineis induimur, 

ornamur hyacinthinis, 
sacro balteo cingimur, 
dantur nobis opera, 
rationale in pectore ponitur; 
accipimus veritatem, 
jt>rofert sermo doctrinam, 
imperfecta sunt uniuersa .... 

1 + 2 + 1: 
ep. 128,1: interim modo litterarum 
(elementa cognoscat, 

{iungat syllabas, 
discai nomina, 
Iverba consociet. 

2 + 2 + 2: 

ep. 22,34: apud hos aflfectata sunt omnia: 
flaxae manicae, 
lcaligae focillantes, 

{vestis crassior [Mss. grossior], 
rrebra suspiria, 
{visitatio tnrginum, 
detractio clericorum. 
ep. 52,13: Christi miles . . 
fnec laude extollitur, 
Inec vituperatione frangitur; 
non divitiis tumet, 
non contrahitur paupertate, 

{et laeta contemnit 
et tristia. 
Lege ep. 125,12: 2 + 3 + 3. 

4+3 + 2: 

ep. 117,8: dolet 

sibi praelotfwra iuvenem, 

non quidem cornatum: 

non vestium sericarum, 

sed torosulum et in sordibns Aelkatum; 
qui ipse [«acculum signet, 
textrinum teneat, 
pensa disfribuat; 
l regat familiam, 
\emat quidquid de publico necessarium est. 

1 + 2 + 2 + 1: 

ep. 55,3: nolo mihi proferas: 
raptoris violentiam, 

{matris j9ersuasionem, 
patris auctoritatem, 
{propinquora?n catervam, 
SQrvorum insidias atque contemptum, 
damna rei iamiliaris. 

1 + 4 + 2 + 1 + 2: 

ep. 108,27: ipsa 

assidere lectulo, 
/labellum tenere, 
«ustentare caput; 
jjulvillum «upponere; 
/ricare peies, 

{mann ^omachum ctmfovere, 
wollia stfrata coraponere, 

mappulam apponere, 

{omnium ancillarum ^raevenire officia, 
et quidquid alia fecisset, de sua mercede 2>utare subtractum. 

4. De clausula. 

Commutationem compari iunctam quamquam Hieronymus 
in universum ideo adhibuit, ut eloquendi genus variaret 
mutaretque: tamen non paucis locis ad clausulam efficien- 
dam ea usus est. Sicut ceteri scriptores, etiam noster clau- 
sulas — - — — - 

et — v, — — u — maxime dilexit. 

Nolo hoc loco uberius de singulis clausularum formis 
agere, sed de vi clausulae pauca disserere in animo habeo. 

Imprimis id monendum est Hieronymum particularum 
atque et que saepissime eam adhibuisse, quae ad clausulam 
efficiendam magis idonea erat, velut: 

ep. 7,2 tot interiacentibus spatiis maris atque terrarum. 

ep. 22,23 . . . capta atque translata sunt. 

ep. 71,2 et illos putes parentes fratres affines atque 
cognatos, 

qui tibi in Christo copulati sunt. 



Digitized by 



Google 



— 60 — 

ep. 118,7 .. . domus dei, in qua cotidie ascenditur 
atque descenditur. 

ep. 125,14 ut non levi usitatogwi sermone, et ut ita 
loquar, summis labiis hospites invitemus, sed toto mentis 
ardore teneamus quasi auferentes secum de lucro nostro 
atque compendio. 

ep. 4,2 ille modo se lavit et mundus est, 

et tamquam nix dealbatus. 

ep. 14,11 exsultabis et ridebis et dices. 

ep. 21,39 in alio loco confitetur et clamitat. 

ep. 39,2 imminebit super liaec et dura pauperies, frigus 
languor et nuditas. 

ep. 18,7 cetera . . . in facie pedibusg^ texerunt. 

ep. 20,6 haec iuxta mediocritatem sensus mei breviter 
strictim^ dictavi 1 ). 

ep. 21,5 delicate otiose^ tractandum. 

ep. 22,7 et laetus gaudensgw cantabam. 

ep. 22,31 Sliena nobis auri argentigwi sunt pondera. 

ep. 36,3 dominus^ respondeat. 

Huius modi exempla mille exstant. 

Aliis locis voces coniunctionibus demptis dissolute po- 
nuntur, velut: 

ep. 39,7 hinc in mea mente defixam legent virgines 
viduae monachi sacerdotes. 

ibid. : audiet me semper loquentem cum sorore, 

cum matre. 

ep. 45,6 statim incidit in latrones, spoliatur vulneratur 
occiditur. 

ep. 50,1 scribis enim eos . . . libros, quos contra Jo- 
vinianum scripsi, canino dente rodere lacerare convellere. 

ep. 107,9 placeat ei comes non compta atque formosa, 
quae liquido gutture carmen dulce moduletur: sed gravis 
pallens sordidata subtristis. 

Audi etiam huius modi exempla: 



l ) Cf. ep. 22,28 breviter strictimywe describam. Similiter etiam 
saepius. 

ep. 1,12 iam spirat, 
iam videt, 
iam sublevatur 
et loquitur; 

iam in illam potest vocem erumpere. 
ep. 22,14 eadem domo, 
uno cubiculo, 

saepe uno tenentur et lectulo. 
ep. 22,15 sit tamen et illa secura, 

sit gaudens (pro: et gaudeat). 
ep. 52,9 sic bestiae, 
sic aves, 

sic capiuntur et pisces. 
ep. 127,7 hoc illa libavit, 
hoc didicit 
atque possedit. etc. 
Imprimis autem vis clausulae inde cognosci potest, 
quod usitatum ordinem vocum turbat, quam rem pluribus 
illustrabo exemplis 1 ): 

1. Enuntiationis pars subiectiva non in fronte, sed 
ante verbum regens ponitur: 

ep. 1,2 si me ad optatos portus aestus impulerit. 

ep. 1,7 ut prorsus quasi migrare civitas putaretur. 

ep. 1,7 imbellem manum percursor expavit. 

ep. 1,9 praedam suam leonum ora timuerunt. 

ep. 1,13 recens a clericis caespes ostenditur. 

ep. 3,2 .. . manifestus ad credulitatem nuntii auctor 
impulerat. 

ep. 3,2 non sic tempestate iactatus portum nauta pro- 
spectat; 

non sic sitientia imbres arva desiderant; 



l ) Cf. Jul. Wolff „De clausulis Ciceronianis" diss. Yrat., Jahrb. 
f. klass. Phil. Supplbd. 1901. — H. Jordan „Rhythinjsche Prosa in 
der altchristl. lat. Litteratur" Leipzig 1905. 

nec sic curvo assidens litori anxia filium mater ex- 
spectat. 

ep. 3,3 Syria mihi velut fidissimus naufrago portus 
occurrit. 

ep. 3,3 Innocentium . . . repentinus febrium ardor ab- 
straxit. 

ep. 7,6 .. . Ariani quondam dogmatis virus exclusum est. 

ep. 10,2 memoriae tenacitatem . . . antiquior senecta 
dissolvit. 

ep. 15,3 nunc igitur, pro dolor, . . . novellum a me 
hpmine Romano nomen exigitur. 

2. Pars subiectiva post verbum posita est: 

ep. 1,5 ad unum hominem tuum quam plura sunt in- 
venta supplicia. 

ep. 1,5 nec papillis dantur indutiae. 

ep. 1,8. quae est ista securitas? 

ep. 1,11 . . ., ne pro ea periret innoxius. 

ep. 1,14 post tanta miracula adhuc saeviunt leges. 

ep. 2,1 nunc vestrum est, ut voluntatem sequatur 
effectus. 

ep. 3,2 prima inopinati gaudii ab Heliodoro fratre 
mihi est nuntiata felicitas. 

ep. 9,1 cum saturitate succedit oblivio. 

ep. 11,1 nunc igitur ingenio est victa pauperies. 

ep. 14,8 cum . . . laudaverit dominus. 

ep. 14,10 squalidi capitis horret inculta caesaries. 

ep. 15,2 quamquam igitur tui me terreat magnitudo, 
invitat tamen humanitas. 

3. Res obiecta post verbum posita est (quod etiam 
alibi accidit, sed non tam saepe): 

ep. 1,3 dum in suum mentitur sanguinem, accusavit 
alienum. 

ep. 1,10 si vultis servare damnatam. 

ep. 3,5 quas parare arbitraris insidias? 

ep. 3,5 minabitur mortem. 

ep. 14,1 quem praesentem retinere non valuit, nunc 
qnaerit absentem. 

ep. 18,7 nt . . . pro nostra salnte snmsperit carnem. 

4. Vocabnlnm e praepositione pendens post verbum 

ponitnr: 

ep. 1,7 . . . ignarnsque rei ensem librabat in vnlnus. 

ep. 1,9 hymnos edidere pro fletibus. 

ep. 1,12 subito . . . corpus animatur ad vitam. 

ep. 3,4 sed sic melius obviam Christo rapietur in nu- 
bibus. 

ep. 11,1 ob unius morbidae pecudis salutem angeli 
laetantnr in caelo. 

ep. 13,1 anirao discrepante cum verbis, 
oratione dissidente cum factis. 

ep. 14,8 sed de hoc gradu pulsus provocabis ad clericos. 

ep. 18,1 non suspiravit ad dominum. 

5. Verbum infinitum post verbum regens ponitur 

ep. 1,5 vetuit circa se saevire tormenta. 

ep. 1,8 gladius . . . velut dominum suum victus 
aspiciens confessus est se ferire non posse. 

ep. 3,2 pia festinatione gradienti valuisset obsistere. 

ep. 3,5 ut ego primus coeperim velle te colere. 

ep. 4,1 mutorum etiam potest ora laxare. 

ep. 14,2 adversarius in pectore tuo Christum conatur 
occidere. 

ep. 14,7 ubi minus est, perfectum non potest dici. 

ep. 15,1 me a pretiosae margaritae potuit inquisitione 
prohibere. 

ep. 18,4 cuta . . . non deum patrem, sed Christum 
scribat esse conspectum. 

6. Vocabulum a suo adiectivo vel casu genetivo 

verbo dirimitur: 
ep. 1,2 gubernator putabor infirmior. 
ep. 1,7 snper treraentem cervicem micans elevatus est 
gladius. 

ep. 1,9 . . . innoxium lusit incendium. 

ep. 2,1 quia hoc mea fecere delicta. 

ep. 3,2 meam labasse sententiam. 

ep. 3,3 postquam . . . haerentem impia distraxit avulsio. 

ep. 1,10 quo fletu vulgi concussus est animus. 

ep. 15,1 apud vos solos incorrupta patrum servatur 
hereditas. 

ep. 1,8 impendentem non timet mortem. 

ep. 3,3 necdura obductam rescidit cicatricem. 

ep. 7,2 magis volo vos incusare tarditatis quam me 
condemnare non meritum. 

ep. 15,1 virgam ferream et aeternum opperiuntur in- 
cendium. 

ep. 10,1 maledicti hominis distulerat elogium. 

ep. 10,3 libentius sancti martyris Cypriani bibamus 
antidotum. 

ep. 1,7 languidus . . . mucro . . . circa cervicem tor- 
pet innoxium. 

ep. 2,1 in medio constitutus elemento. 

ep. 3,1 illud os . . . impressis figerem labiis. 

ep. 14,10 ad purum aetheris evolare fulgorem. 

ep. 18,20 eorum obsequitur voluntati. 

7. Verbum dirimit voces particula 4 et' vel simili 
modo inter se coniunctas: 

ep. 13,1 aut praemium recuperabit aut poenam. 

ep. 16,2 nunc aut duo mentiuntur aut omnes. 

ep. 18,16 auribus tantum studeamus et lingua. 

ep. 32,2 quod in una atque eadem Christiana simul 
diligatur et mater. 

ep. 38,1 ut patrem pascat et fratres. 

ep. 18,4 nec aliud filium iussisse quam spiritum. 

His exemplis e milibus electis vim clausulae satis 
demonstratam esse censeo. Alias mutationum causas non 
persequar; tamen paucos proferam locos, quibus Hieronymus 

ordinem verborum ideo mutavit, ne vox in litteram c m' cadens 
et vocalis prima vocis insequentis inter se concurrerent : 

ep. 1,7 totus ad spectaculwra populus dfunditur. 

ep. 1,10 tandem ergo ad feminam vindicandara populus 
armatur. 

ep. 1,12 corpus animatur ad vitam. 

ep. 1,14 veste mutata in cicatric^m vulnas obducitur. 

ep. 6,1 cum mecum eremum vellet ^ncolere. 

ep. 14,8 ingreditur ad cenara. 

C. Quomodo Hieronymus his exor- 

nationibus in diversis scribendi generi- 

bus usus sit. 

Ea quae Norden „Kunstprosa" p. 947 de clausula ob- 
servavit: Hieronymum ea in sermone elatiore usum esse, in 
sermone humili eam neglexisse, de omnibus exornationum 
generibus dici possunt. Non enim Hieronymus omnes 
epistulas pariter exornavit, sed in diversis epistulis diversum 
eiocutionis genus secutus est. Incultam orationem imprimis 
tum adhibet, cum de scripturis sacris disputat; tamen non- 
nullos locos, potissimum prima epistulae verba, variare et 
distinguere adamavit. Multo pluribus dicendi luminibus 
illae splendent epistulae, quibus alios aut adoritur aut ad- 
hortatur vivendique praecepta dat; atque etiam magis epi- 
taphia excellunt. 

Quam diversam rationem sermonis exornandi non solum 
in epistulis, sed etiam in ceteris operibus observamus; qua 
de re pauca addere milii non inutile videtur. Ne longior 
sim, eligam: 

1. a. comm. in Osee (Migne tom. 25 p. 815 — 946), 
b. comm. in Joelem (tom. 25 p. 947 — 988); 

2. a. vitam Pauli (tom. 23 p. 17—28), 

b. vitam Hilarionis (tom. 23 p. 29—53), 

c. vitam Malchi (tom. 23 p. 53—66.) 

3. libros adv. Jovin. (tom. 23 p. 211—338). 

Neque de his uberius agere mihi in animo est, sed 
tantum similitudinum et compositionis verborum rationem 
habebo. 

1. De commentapiis. 

In commentariis, quamvis longissimae sint, pauca me- 
moratu digna inveniuntur, 

velut in praef. libri II (p. 859): „qui saepe navigat, 
aliquando patitur tempestatem; qui viam frequenter ingre- 
ditur, aut sustinet latronum impetus aut certe metuit, omni- 
que in arte tara gloria quam obtrectatio secundis adversis- 
que ventis oritur, dum aut amici plus merito laudant aut 
inimici plus iusto detrahunt; rarumque invenias, qui in 
utramque partem non favore aut odio, sed rerum aequitate 
ducatur: quod mihi in scripturarum explanatione sudanti 
accidere video. Alii enim . . . ., alii . . . ." 

Adde praefationem libri III (p. 905) : „tertium in Osee 
prophetam dictamus librum et ad vaccas Bethaven usque 
pervenimus, nobisque interpretationis vela pandentibus tu 
debes propheticum illud dicere: 'a quattuor ventis caeli 
veni, spiritus', ut celeri cursu varios insidiantium scopulos 
transeuntes merces dominicas ex omni parte saeviente nau- 
fragio ad portus tutissimos perferamus". Cf. 1. III c. 10 
(p. 913). 

Has ascribo comprehensiones : 

6a: 1. I c. 4 (p. 853): quando videris peccatorem 

divitiis affluere, 

iactare se potentia, 

sanitate gaudere, 

delectari coniuge, 

corona drcumdari liberoram, 

et impleri illud, quod . . . .; 

2 + 2: 

1. III c. 11 (p. 915): desinant 

{rugare frontem, 
adducere supercilium; 

J crispare nares, 

l digitis concrepare. 
Ex comra. in Joel. hic addendus est locus (c. 2; p. 967): 
3a: nunc ieiunantes postea xixtuxemini, 
nunc flentes postea rideatis, 
nunc ipl&ngentes postea consolemini. 

2. De vitis. 

Multo plura in vitis eremitaruni invenimus. Similitu- 
dine quidem paulo insigniore noster tantum in vita Malchi 
usus est (c. 1): „qui navali proelio dimicaturi sunt, ante 
in portu et in tranquillo mari flectunt gubernacula, remos 
trahunt, ferreas manus et uncos praeparant dispositumque 
per tabulata militem pendente gradu et labente vestigio 
stare firmiter assuescunt, ut quod in simulacro pugnae di- 
dicerint, in vero certamine non pertimescant: ita et ego, qui 
diu tacui . . ., prius exercen cupio in parvo opere et veluti 
quandam robiginem linguae abstergere, ut venire possim ad 
latiorem historiam;" 

addatur c. 3: „video . . . te filii Satanae cauterio no- 
tatum . . .: ovis, quae de ovilibus egreditur, lupi statim 
morsibus patet. <c 

Tamen multo saepius periodos invenimus: 

a) Tn vita Malchi: 

2a: c. 3: quantis yater minis, 

quantis mater blanditiis persecuti sint. 
c. 9: illudque nobiscum reputantes, 
si iuvat dominus miseros, habemus salutem; 
si despicit peccatores, habemus sepulcrum. 

2 + 2: 

c. 6: 
/ nunquam tamen illius nudum corpus intfuitus sum, 
|nunquam eius carnem atrigi; 



( timens in j^ace perdere, 

\ quod in juroelio servaveram. 

2 + 3: 

c. 4: fnon enim ad jtnignandura, 

l sed ad jt?raedam venerant: 

rapimur, 
dispergimur, 
in diversa trahimur. 

(3) In vita Pauli: 
2a: c. 1: quorum 

et Elias plus nobis videtur iuisse quam monachus, 
et Joannes ante prophetare eoe^isse quam natus sit. 
3a: c. 13: vidi Eliam, 

vidi Joannem in deserto 
et veve t?idi .Paulum in |?aradiso. 
c. 15: vidit (sc. Paulum mortuum) 

genubus complicatis, 

^recta cervice 

extensisque in altum manibus. 
c. 17: libet in fine opusculi eos interrogare, 
qui sua .patrimonia ignorant, 
qui domos marmoribus vestiunt, 
qui uno filo villarum msuunt jpraedia: 

huic seni nudo quid unquam defuit? 

y) In vita Hilarionis: 
3a: c. 23: sanguinei erant oculi, 
spumabat os, 
volubilis lingua turgebat. 

3 + 3: 

c. 17: hic affectus pessimo daeuione, 
non catenas, 
non compedes, 
I non daustra ostiorum integra patiebatur: 
mnltorum nasum et aures morsibus amputaverat, 
horum pedes, 
iWarum crura fregerat. 

4 + 8 + 2: 

c. 31 : (hic, aiebant, psallere, 
hic orare, 
hic operari, 

hic fessus residere solitus erat; 
has vites, 

has arbusculas ipse plantavit, 
illam areolam manibus suis ipse composuit; 
hanc piscinam ad irrigandum hortulum 

multo sudore fabricatus est, 
istum sarculum ad fodiendam terram pluribus annis habuit. 

1+2 + 1 + 2 + 1: 
c. 6: quadam nocte 
infantum coepit audire vagitus, 

{balatus pecorum, 
raugitus boum, 
planctum quasi muliercularum, 

{leonum rugitus, 
wurmur exercitus 
et rursus variarum portenta uocum. 

3. De libris adversus Jovinianum. 

Etiam paulo maiore artc libri duo, quos adversus Jo- 
vinianum scripsit, compositi sunt; qua de causa ne nimius 
sim, insigniora eligam. 

a) De similitudine. 
Dt dicat se velle sententias Joviniani proferre priusquam 
eas impugnet, hanc parabolam adhibet (1. I c. 3): „cum 
enira adhuc vix de portu egrediar et rudentibus vela 
sustollam, in medium me quaestionum pelagus subitus lo- 
quendi aestus abripuit l ). Unde cohibebo cursum et paulisper 



*) Quibu8cum ea conferas, quae in epilogo dicit (1. II c. 35) : 
^verum iam coepimus terram prospectare de pelago, et post montes 
gurgitum et spumosos fluctus et navem vel in sublime subrectam vel 
in ima praecipitem paulatim fessis et languentibus portus aperitur." 
Cf. 1. 1 o. 36. 

sinus contraham, nec indulgebo mucroni iam nunc pro vir- 
ginitate ferire cupienti. Ballista quanto plus retrahitur, 
tanto fortius mittit. Non est damnum dilatio, ubi certior 
fit ex dilatione victoria. Proponam breviter adversarii 
sententias et de tenebrosis libris eius quasi de foveis ser- 
pentes protraham . . .". 

Sententiis Joviniani allatis hoc modo se excusat (1. 1 c. 6): 
„Nimius fortasse fuerim in expositione propositionum eius 
et legenti fastidium fecerim; sed utile ratus sum cuncta 
molimina eius quasi instructam aciem contra me ponere et 
totum hostilem exercitum cum suis turrais ac ducibus con- 
gregare, ne post primam victoriam alia mihi deinceps proelia 
nascerentur." Alia similitudine e re militari sumpta in 1. I 
c. 35 utitur: „quomodo in legionibus et exercitu sunt duces, 
sunt tribuni, sunt centuriones, sunt ferentarii ac levis arma- 
turae et miles gregarius et manipuli, commissaque pugna 
vacant nomina dignitatum et sola fortitudo quaeritur: ita 
in hoc campo et proelio, quo contra daemones dimicamus, 
non quaeruntur nomina, sed opera; et gloriosior ille sub vero 
imperatore Christo, non qui nobilior, sed qui fortior est." 

Audi comparationes quinque sensuum: 

1. II c. 8: „per quinque sensus quasi per quasdam 
fenestras vitiorum ad animam introitus est. Non potest 
ante metropolis et arx mentis capi, nisi per portas eius ir- 
ruerit hostilis exercitus. Horum perturbationibus anima prae- 
gravatur et capitur aspectu auditu odoratu sapore tactu;" 

1. II c. 10: w sensus corporum quasi equi sunt sine ra- 
tione currentes, anima vero in aurigae modum retinet frena 
currentium. Et quomodo equi absque rectore praecipites 
ruunt: ita corpus sine ratione et imperio animae in suum 
fertur interituin 1 );" 

ibid: „alia quoque comparatio animae et corporis a 
philosophis ponitur: corpus puerum, animam paedagogum 
esse dicentibus 2 )." 



*) Cf. Plat. Phaedr. 246 sqq. 

8 ) Cf. eos locos, quos Wendland „quaestiones Musonianae u BeroN 
1886 (p. 3 adn.) attulit. 

Denique hoc audi simile: „ita nuptias recipiraus, ut 
virginitatem, quae nuptiis nascitur, praeferamus: . . . ut 
poma ex arbore, frumentum e stipula, ita virginitas e nup- 
tiis . . .« (1. I c. 3). 

($) De compositione verborum. 

3a: 1.1 c. 26: primushabetfaciemhominisproptergenealogiam; 
secundus faciem vituli propter sacerdotium; 
tertius faciem leonis propter vocem 

clamantis in deserto. 
1. II c. 30 : si oculos eruas, 
trunces nares, 
os disseces. 
4a: 1. II c. 6: ne duas tunicas habeant, 
ne cibos in />era, 
aes in zona, 
virgam in manu, 
calceamentum in ^edibus. 
5a: 1. I c. 15: drcumcidit Timotheum, 
rasit ipse calvitium, 
midipedalia exercuit, 
comam wutrivit 
et fotondit in cenchris. 
1. II c. 6: bos ad axandum, 

equus ad sedendum, 

canes ad servandum, 

caprae ad /ac, 

oves ad Zanitia conditae sunt. 



4t2: 

1. I c. 38 : ( quaecumque ergo sunt vera, 
quaecumque />udiea, 

quaecumque iusta, 

quaecumque ad castitatem joertinentia : 
i his copulemur, 
\haec sequamur. 



Digitized by 



Google 



— 73 — 

4 + 3: 

1. 1 c. 49 : f pauperem commendat, 

divitem ?#tollit, 

deformem redimit, 

^ciornat pulchram: 

bene meretur de maioribus, quorum sanguinem furtiva 

«obole non uitiat; 

..... ., /nec de matre erubescendum, 

bene de libens, quibusf , , , ., , , 

^ Inec de j>atre dubitandum est; 

bene imprimis de se, quam a contumelia externi 

corporis dndicat. 

2 + 2 + 2: 

1. II c. 9 : ubi / «ger irriguus 

l et arborum comae 

/ et susurrus avium, 

l tontis speculum, 

i rivus mimurmurans 

let multae oculorum auriumque illecebrae. 

2 + 443 + 2: 

L I c. 40 : nam cum monachum esse se iactitet 
/ et post sordidam tunicam et wudos i?edes 
y et dbarium joanem et aquae jootum 

ad candidas vestes et mtidam cutem, 
ad mulsam et elaboratas carnes, 
ad iura Apitii et Paxami, 
ad balneas quoque ac fricticulas et ^opinas 
se conferat, manifestum est, quod 
terram caelo, 
yitia «rirtutibus, 
ventrem praeferat Christo 
etfjtmrpuram coloris eius 
IjMitet regna caelorum. 
Quibus exemplis satis demonstratum esse censeo Hiero- 
nymum diversa scribendi genera non pariter luminibus 
distinxisse; quam rem copiosius tractare et universum Hiero- 
nymi genus dicendi in singulis scribendi generibus persequi 
ut mihi aliquando contingat, valde appeto. 



Digitized by 



Google 



Digitized by 



Google 



Sententiae controversae. 

1) Sophocles artem rhetoricam satis adamavit. 
fc 2) Hor. carm. 181,9 'Calena', non 'Calenam' veram lectio- 
nem esse censeo. 

3) Stat. silv. V 3,132 Bentlei coniectura 'victas' pro 'victos' 
recipienda est. 

4) Apud Hieronymum vestigia SiaTptpr^ inveniuntur. 

5) Forma dialogi 'Timaei' Platonis a Chalcidio interprete 
haud raro mutata est; qua de causa Wrobel (in ed. p. 
'20 D) non recte fecit, quod 'Videtur sane' interposuit, 
ut Graeca verba ooxet p.^v redderet. 

Vita. 

Natus sum Guilelmus Victor Franciscus Harendza 

a. d. XII. Kal. Martias anni 1883 in Silesiae viculo, qui 

Blechhammer vocatur, patre Paulo matre Valesca e gente 

Gorelliana, quos ambos adhuc salvos esse valde gaudeo. 

Fidei addictus sum catholicae. Primis litterarum elementis 

a patre carissimo imbutus ab undecimo aetatis anno usque 

ad septimum decimum progymnasium Coslense frequentavi. 

Deinde Nissam me contuli, ubi vere anni h. s. II. maturi- 

tatis testimonio instructus nostram almam matrem Vratisla- 

viensem adii, et civis academiae factus philologiae me dedi. 

Docuerunt me vv. dd. : Norden, Foerster, Skutsch, 

Hoffmann, Zacher, Wuensch, Jakoby; Cichorius 

Kaufmann, Caro f, Kampers; Baumgartner, Eb- 

binghaus; Kocb. 

Ad exercitationes seminarii philologici aditum mihi be- 

nigne praebuerunt: Foerster, Norden, Skutsch; archaeo- 

logici: Foerster; historici: Caro f, Cichorius, Kaufmann; 

philosophici: Baumgartner. 

Quibus omnibus iustas ac debitas et nunc ago gratias 
et semper habebo; maximas vero Nordeno, qui me non so- 
lum ut huic commentationi operam darem incitavit: verum 
etiam semper vestigia mea in campo studiorum summa beni- 
gnitate rexit. 

